भ्रष्टाचार सबले बड़ समस्या बाकिर कुछ निदानो त होखो – Anjoria\nदिसम्बर 21, 2010 करप्शन, घोटाला, भ्रष्टाचार, लोकतंत्र, संसद, सामाजिक नैतिकता\nआजुकाल्हु अइसन लागे लागल बा कि मानो भ्रष्टाचार आ साम्प्रदायिकता देश के सबले बड़हन समस्या बाड़ी सँ आ एकनी के खतम होखते देश के सगरी समस्या खतम हो जाई.\nकांग्रेस के ८३ वाँ महाधिवेशन सोमार का दिने खतम हो गइल. एह अधिवेशन में पार्टी अध्यक्षा सोनिया गाँधी आ दोसर नेता भ्रष्टाचार आ साम्प्रदायिकता पर सबले बेसी आ तीख वार कइलें. सोनिया गाँधी विपक्ष पर सोझा हमला बोलली आ टेलीकॉम घोटाला का चलते संसद ना चले दिहला खातिर आपन नाराजगी जाहिर कइली. अपना भाषण में ऊ धार्मिको आतंकवाद पर निशाना सधली.\nअधिवेशन का पहिलही से देश के राजनीतिक वातावरण बहुते धीप चुकल बा. राजा के टेलीकॉम घोटाला, पत्रकारन नेतवन आ उद्योगपतियन के साथे नीरा राडिया के टेलीफोन बातचीत के चुनिन्दा टेप, बिहार चुनाव में कांग्रेस के मिलल बड़हन हार, आ विकिलिक्स का खुलासा से देश एगो गजबे माहौल से गुजरत बुझात बा.\nएह सबसे कांग्रेस पार्टी के फरका रहल मुश्किल बा. एही बिचे प्रधानमंत्री डा॰ मनमोहनो सिंह विपक्ष का हमला का जद में आ गइल बाड़न, जनता उनुका साफ बेदाग छवि पर सवाल उठावल शुरु कर दिहले बिया. एह हालात में भ्रष्टाचार के मुद्दा बनावल सोनिया गाँधी के बड़ रणनीति बुझात बा. ऊ एह सबसे जुड़ल मामिला में कर्नाटक के नाम ले के भाजपा से पूछली कि भाजपा कइसे भ्रष्टाचार का मुद्दा पर दूमुँहा बाति कर सकेले. साफे लागत बा कि ऊ जनता के ध्यान ओह सब से अलग दोसरा तरफ ले जाये के चाहत बाड़ी. एह साल का शुरुआत में करावल एगो सर्वेक्षण से गैलप इंटरनेशनल के निष्कर्ष रहे कि ५४ फीसदी लोग एह बाति के सकारल कि ऊ लोग पिछला एक साल का दौरान घूस दे के आपन काम करवलन. अब रउरा घूस दिहला के कवनो कारण से जायज ठहराईं बाकिर इहो ओतने कड़ुआ साँच बा कि अइसनका हर काम से देश के कवनो दोसरा नागरिक के जायज न्यायोचित अधिकारन के अनदेखी होखेला. काल्हु जब उहे आदमी हार थाक के घूस दे के आपन काम करावेला त हमनी का व्यवस्था के दूसे लागेनी जा. रेलगाड़ी में बिना आरक्षण करवले सफर करे का दौरान टीटीई के पइसा दे के खलिया बर्थ हथियावत घरी हमनी का मन में कबहियों ई विचार काहे ना आवेला कि जवना यात्री का लगे प्रतीक्षा सूची के टिकट बा हमनी का ओकर हक मार रहल बानी जा !\nएह हालात में ई एकदमे स्वाभाविक बा कि नाजायज तरीका से उपर उठल लोग का बीच में एगो बे बोलल बे नाम लिहल गठजोड़ जइसन बन जाला. समाज के गिरत नैतिकता का बावजूद समाज के हर तबका में निमना लोग के कमी नइखे. बाकी धीरे धीरे एहू नेक लोगन पर नकारात्मकता हावी होखत जाले. तंत्र के उदासीनता अइसनका लोग के निराशावाद का ओरि धकेलेले. नतीजा ई होला कि जे लोग समाह के बढ़न्ती का राह पर ले जाये में अहम भूमिका निभा सकत रहे ऊ लोग आपसी बातचीत में अपना मन के भड़ास निकाले खातिर मजबूर हो जालें. धीरे धीरे ओह लोग के ई धारणा मजबूत होत जाले कि व्यवस्था में अतना घुन लाग चुकल बा कि अब एकर कुछूओ भलाई ना कइल जा सके. मननी कि भ्रष्टाचार का खिलाफ लड़ाई आसान नइखे बाकिर का कबो कवनो बड़हन चीज आसानी से भेंटाइल बा ?


हिन्दी साहित्य सम्मेलन के ३६वाँ अधिवेशन – टटका खबर\nहिन्दी साहित्य सम्मेलन के ३६वाँ अधिवेशन\nबिहार हिन्दी साहित्य सम्मेलन के ३६वाँ अधिवेशन शनिचरा का दिने पटना में शुरू भइल. ई सम्मेलन दू दिन ले चली. सम्मेलन के उद्घाटन त्रिपुरा के राज्यपाल रहल सिद्धेश्वर प्रसाद कइलन. अध्यक्ष सूर्य प्रसाद दीक्षित हिन्दी के सोझा खाड़ चुनौतियन के जिक्र करत कहलन कि हिंदी में विकास आ विज्ञान से जुड़ल रचना लिखल समय के माँग बा.\nTags: पटना, हिन्दी साहित्य सम्मेलन


जायस - विकिपीडिया\nनिर्देशांक: 26°15′N 81°32′E / 26.25°N 81.53°E / 26.25; 81.53निर्देशांक: 26°15′N 81°32′E / 26.25°N 81.53°E / 26.25; 81.53\nमीर इमादुद्दीन किल्ची\nजायस भारतीय राज्य उत्तर प्रदेश के अमेठी जिला में एगो कस्बा बाटे। अमेठी के जिला बने से पहिले ई रायबरेली जिला में पड़े। ई एगो नगर पालिका परिषद हवे आ इहाँ के जनसंख्या लगभग 26,000 बा।\nजायस के लोकेशन 26°15′N 81°32′E / 26.25°N 81.53°E / 26.25; 81.53 पर बा, आ ई समुंद्र तल से लगभग 101 मीटर (331 फीट) के ऊँचाई पर स्थित बा। शहर रायबरेली से सुल्तानपुर (वाया गौरीगंज) जाए वाली सड़क पर रायबरेली से पूरुब आ गौरीगंज से पच्छिम ओर पड़े ला। उत्तर ओर जगदीशपुर आ दक्खिन में सलोन नियर कस्बा से भी सड़क मार्ग से जुड़ाव बा।\nई जगह उत्तरी भारत के गंगा-जमुना के मैदान के लगभग बीचोबीच पड़े ला आ इहाँ के जलवायु कोपेन के बर्गीकरण के हिसाब से Cwg प्रकार के हवे जहाँ जनवरी सभसे ठंडा आ मई जून सभसे गरम महीना होला; साल के मुख्य बरखा, मानसून आवे पर बीच जून से सुरू हो के सितंबर ले होले आ अगस्त सभसे ढेर बरखा वाला महीना होला, जबकि कुछ बरखा जाड़ा में पच्छिमी बिछोभ द्वारा होले।\n2011 तक ले [update] जनगणना आँकड़ा के मोताबिक, जायस नगर पालिका परिषद के कुल जनसंख्या 26,735 रहल जेह में 13,846 मरदाना आ 12,889 जनाना लोग के संख्या रहल।\n0-6 बरिस के उमिर बर्ग में जनसंख्या 3,579 (कुल जनसंख्या के 13.39%) रहे। शहर में मानव लिंगानुपात 931 रहल जे उत्तर प्रदेश के औसत 912 से ढेर रहे; हालाँकि, शिशु लिंगानुपात खाली 891 दर्ज कइल गइल जे राज्य के औसत 902 से कम रहल। शहर में साक्षरता के दर 62.42% रहे जे राज्य के औसत 67.68% से कम रहे आ एह में मरदाना लोग के साक्षरता लगभग 69.80% आ औरतन के साक्षरता 54.54% दर्ज कइल गइल बा।\nजायस के परसिद्धि इहाँ निवास करे वाला कवी मालिक मुहम्मद जायसी के कारण हवे। कुछ बिद्वान लोग इहो माने ला कि जायसी इहाँ के मूल निवासी ना रहलें बलुक पाहुन के रूप में नेवासा प रहें। जायसी के परसिद्धि सूफी कवी आ पीर के रूप में हवे आ इनके प्रसिद्ध रचना पद्मावत हवे जे अवधी भाषा में लिखल गइल रचना हवे। जायसी के, हिंदी साहित्य - जेह में हिंदी पट्टी के कई भाषा-बोली सभ के साहित्य के सड़मेंड़ रूप से सामिल कइल जाला, के भक्ति काल के प्रमुख कवी लोग में गिनल जाला।\nअन्य लोग में काँग्रेस पार्टी के राजीनीतिक नेता सैयद सिब्ती राज़ी, जे झारखंड आ आसाम के गवर्नर रह चुकल बाड़ें, आ हिंदी सिनेमा के कलाकार लीला मिश्रा (फिलिम शोले में मौसी के रोल करे वाली) के नाँव उल्लेख जोग बा।\n↑ "Maps, Weather, and Airports for Jais, India".\n↑ "Jais City Population Census 2011 - Uttar Pradesh". Census2011.co.in. पहुँचतिथी 2018-01-25.\n"https://bh.wikipedia.org/w/index.php?title=जायस&oldid=540173" से लिहल गइल\nएह पन्ना पर आखिरी बेर संपादन 25 जनवरी 2018 के 05:16 बजे भइल रहल।


बैंक खाता में – टटका खबर\nबैंक खाता में\nकामगारन के तनखाह सीधे ओह लोग का बैंक खाता में\nबिहार सरकार फैसला कइले बिया कि राज्य के असंगठित क्षेत्र के मजदूरन आ कर्मचारियन के तनखाह सीधे ओह लोग के बैंक खाता में भेजल जाव. एक हजार रुपिया महीना से उपर के तनखाह पावे वाला हर कामगार भा कर्मचारी के तनखाह ओकरा बैंक खाता में भेजल जरुरी होखी. एह फैसला से ओह लोग पर लगाम


बिहार के बाद मुंबईओ में सुपरहिट भइल ‘आज का दबंग दामाद’ – Anjoria\nबिहार के बाद मुंबईओ में सुपरहिट भइल ‘आज का दबंग दामाद’\nविनय आनंद आ सुनील दुबे अभिनीत भोजपुरी फिल्म ‘आज का दबंग दामाद’ बिहार क बाद मुम्बईओ में सुपर डुपर हिट हो गइल. निर्देशक विनोद तिवारी एह फिलिम के लेके बहुते चरचा में रहलें. आखिर में उनकर पहिला भोजपुरी फिलिम ‘आज का दबंग दामाद’ आपन जबरदस्त झंडा फिल्म जगत में गाड़िए दिहलसि.\nसाफ सुथर ई पारिवारिक ड्रामा वाली फिलिम मुम्बई में 16 नवम्बर के रिलीज भइल. एह फिलिम से नवोदित कलाकार सुनील दूबे के भोजपुरी फिलिम जगत में लांच कइल गइल बा. एह फिलिम का बाद निदेशक विनोद तिवारी के अगिला फिलिम ‘द नरसिम्हा‘ के शूटिंग जल्दिए होखी.\nमुसीबत खातिर एम डायल करीं


4 जनवरी, 2011 के सूर्य ग्रहण हमनी के राशि पर प्रभाव – Anjoria\nजनवरी 3, 2011 राशि पर प्रभाव, सूर्य ग्रहण\nहर खगोलीय घटना के प्रभाव सम्पूर्ण सृष्टि आ ब्रह्माण्ड के पिंड ( ग्रह, राशियन) पर अवश्य पड़ेला. चाहे ऊ अल्पकालिक होखे भा दीर्घकालिक, बाकिर पड़ेला जरुर. त आईं जानल जाव कि4जनवरी, 2011 के सूर्य ग्रहण हमनी के राशि पर का प्रभाव डाली.\n04 जनवरी, 2011 के दिन पड़े वाला सूर्य ग्रहण धनु आ मकर राशि में घटित हो रहल बा. ग्रहण का समय चन्द्रमा शुक्र के पूर्वाषाढा नक्षत्र में गोचर करत रहीहन. ई सूर्य ग्रहण देश के जवना प्रदेशन में दिखाई दीहि ओहिजे के लोगन के एहसे जुड़ल दान-स्नान कर के बा अइसन नइखे. दान के पुण्य केहू ले सकेला. 04 जनवरी 2011 के ग्रहण धनु आ मकर राशि आ पूर्वाषाढा जन्म नक्षत्र वाला व्यक्तियन के खास करके प्रभावित करी.\nकठिन परिश्रम, खास कर के विद्यार्थियन खातिर, के जरुरत, सुख में कमी, परिवार में कलह, संतान से कष्ट, मानसिक तनाव की स्थिति, धन के अपव्यय, आर्थिक क्षति के आसार. प्रेम संबन्ध में तनावकारक.\nसुखानुभव के प्राप्ति, पारिवारिक सुख में वृ्द्धि, पारिवारिक विवाद के अंत, समस्या समाधान के मार्ग प्रशस्त, पारिवारिक आवश्यकता पर धन खरच, परिवार के महत्व्यपूर्ण जिम्मेदारियन के बढ़िया से निर्वहन.\nव्यापारिक निवेश से नुकसान, दांपत्य सुख में कमी, जीवन साथी से मनमुटाव आ तनाव हो, साझेदारी व्यापार में गलतफहमी, व्यापारिक लेनदेन में गड़बड़ी. सोच समझ के सलाह लेके व्यापारिक आ परवारिक निर्णय लीं आ बोली पर लगाम जरुरी.\nमानसिक तनाव, खराब स्वास्थ्य, शत्रु हावी हो सकेलें, व्यापारिक लेन देन में सचेत रहला के जरुरत नात हानि के बड़हन योग, कर्जा लिहल दिहल नुकसान दी.\nमान सम्मान में कमी, सामाजिक राजनीतिक स्थिति चिंताजनक, कवनो झूठ कलंक भा अपयश के स्थिती , केहू दोसरा पर अतिविश्वास नुकसानदायक, आर्थिक लेनदेन में धोखा. अतिआत्मविश्वास में निर्णय मत लीं, ना त केहू पर विश्वास करीं. कार्य-व्यापार के गुप्त बात दोसरा से मत जनाईं. आर्थिक क्षति आ धन नाश के प्रबल योग.\nआजीविका के क्षेत्र में विशेष उपलब्धि, रुकल भा अधूरा कमा सिद्ध करे के बढ़िया समय, व्यापार विस्तार के योजना पर लागे के सही समय. परिवार का साथे कवनो धार्मिक स्थान पर समय बितावे के प्रयास करीं.\nबकाये धन मिले के बढ़िया अवसर, आर्थिक पक्ष के मजबूती, मानसिक कष्ट से मुक्ति, बेजरुरत यात्रा आ धन खरचा से बचीं. धन संचय के दिशाईं सार्थक प्रयास, विदेश के व्यावसायिक यात्रा लाभ दी. धार्मिक कार्य में रुझान बनी.\nकुटुंब में वाद-विवाद, अकारण भाई से मतभेद, मानसिक तनाव, आर्थिक लाभ के योग, दुःख संताप में वृद्धि, काम के दबाव आ व्यस्तता. कुसंगत से बचीं. वाहन के गति पर काबू राखीं, बोली आ व्यवहार ठीक राखीं. लोभ लालच में गलत काम मत करीं.\nधोखा, छलावा के संभावना, दोसरा का बात में आ के धन के निवेश नुकसान दी, महत्ववाला निर्णय लेने में कमजोरी भा हीन भावना, नेतृत्व क्षमता में कमी, अपना मेहनत पराक्रम का बल पर अपना के साबित करे के मौका मिली. संघरंष से पाछा मत हटीं.मातृ सुख में कमी.\nसामाजिक मान – सम्मान, धन, प्रभाव के हानि संभव बा. शत्रु नुकसान कर सकेलें. कोर्ट कचहरी जाये के अनेसा बा. दबाव में कवनो फैसला मत लीं. निवेश के योजना से दूर रहीं. पारिवारिक सहयोग में कमी रही. दुर्घटना के अनेसा बा.\nधन, आय में वृद्धि आ आय प्राप्ति के उतम योग. अति आत्मविश्वास नुकसानदेह होखी. मन के भटकाव से बचा के काम में लगाईं. पारिवारिक आ व्यापारिक सहियोगियन के पूरा सहयोग आ लाभ मिली. निर्णय लेबे के क्षमता बढ़ी.\nकुछ गंभीर संकट के अनेसा. बनत सफल होत काम बिगड़ सकेला. पारिवारिक तनाव, मानसिक चिंता, संतान पक्ष से कष्ट, खरचा बेकाबू हो सकेला. आत्मविश्वास बनवले राखीं. शिव आराधना से राह लउकी.\nग्रहण काल में का करीं ?\nसूर्यग्रहण मे मंत्र जाप\nपंचाक्षरी मंत्र – ॐ नम: शिवाय ।।\nअष्टाक्षर गोपाल मंत्र – श्रीकृष्ण शरणं मम ।।\nअष्टाक्षर विष्णु मंत्र – ॐ नमो नारायणाय नम:।।\nगायत्री मंत्र – ॐ भूर्भुव: स्व:। तत्सवितुर्वरेण्यं भर्गो देवस्य धीमहि। धियो यो न: प्रचोदयात् ।।\nमहामृत्युंजय मंत्र – ॐ त्र्यम्बकं य्यजा महे सुगन्धिम्पुष्टि वर्द्धनम् उर्व्वा रुक मिव बन्धनान् मृत्योर्म्मुक्षीय मामृतात् ।।.\nएकरा बाद आदित्यहृदय स्तोत्र के पाठ कइल आ सूर्य मंत्र के जाप आ सूर्य सम्बन्धी दान फायदेमंद होला.\nहे सूरज भगवान हमनी के अन्हार से अंजोर का ओरि ले चलऽ


बिला रहल थाती के संवारत एगो यथार्थ परक कविता संग्रह “खरकत जमीन बजरत आसमान “ – भोजपुरी साहित्य सरिता\nमनईन के समाज आउर समय के चाल के संगे- संगे कवि मन के भाव , पीड़ा , अवसाद आउर क्रोध के जब शब्दन मे बान्हेला , त उहे कविता बन जाला । आजु के समय मे जहवाँ दूनों बेरा के खइका जोगाड़ल पहाड़ भइल बा , उहवें साहित्य के रचल , उहो भोजपुरी साहित्य के ,बुझीं लोहा के रहिला के दांते से तूरे के लमहर कोशिस बा । जवने भोजपुरी भाषा के तथाकथित बुद्धिजीवी लोग सुनल भा बोलल ना चाहेला , उहवें भोजपुरी के कवि / लेखक के देखल , मति पूछीं । अइसने मे डॉ ब्रजभूषण मिश्र सरीखा भोजपुरी भाषा के पहरुवा के कविता संग्रह “खरकत जमीन बजरत आसमान” ओही समाज के बिला रहल थाती के जोगावे ला एगो लमहर परयास करत देखाई दे रहल बा ।\nभोजपुरी भाषा भाव के भाषा ह । भोजपुरी भाषा के शब्द भंडार आउर ओकर धार के जानल आउर ओकरा के सोझा परोसल , फेर ओकरे आपन हथियार बनाके समाज के लोगिन के बतावे ला कवि पुरजोर कोशिस कर रहल बा । आजू के समाज मे भोजपुरी आउर भोजपुरियापन से जवन भोजपुरिया लोग शरम कर रहल बाटें , उनुका के जगावत कवि क़हत बाटें –\n” इयाद के बसिया पानी मे\nशब्द के धार तेज करीं ।”\nचारुओर पसरल अन्याय आउर कुपोसन के कुहास से कवि हिरदे दूर कइसे हो सकेला –\nजाँगर ठेठवला के बादो\nहाँडी उलाटल बा\nत टोला परोसा से\nखपड़ा पर आगि\nका हो सकेला ?\nगाँव समाज से बिला रहल नेह – छोह , एक दोसरा ला करे धरे के चाह , जवन अब हेरे के पड़ रहल बा । पीपर आ बबूर मथेला कविता मे उपराइल बा । देखल जाव –\nना जाने कइसे\nसुख गइल पीपर आ\nसपना हो गइल छांह\nपीपर के छांह –\nजहां बनल रहे चउतरा पर\nबइठत रहे संउसे गाँव\nआपन दुख – दरद ।\nजब बेगर कवनों बेजाँय के मनईन के दबावल जाला , उनुके जीये के रसता मे ठोकर बनावल जाला भा उनुकर जीयल काल करल जाला त बिरोध के एगो ज्वार उठेला ,ओकर रूप अइसने होला –\nअगर इ साँच बा\nराउर हांथ बा ,\nत मुट्ठी भर\nराख़ लेके –\nहम खोज रहल बानी\nकि मल सकीं\nरउरा मुँह पर करिखा ।\nलंका आ रावण मथेला कविता मे कवि पौराणिक चरित्रन के आपन हथियार बना के आपन बात बड़ी चतुराई से रखले बाड़ें । जवन बाति आजु के समाज खाति सोरहो आना साँच बा –\nमोहित बाड़ें राम – लखन\nसुपनखिया रूप पर\nआपुस मे लड़त बाड़ें ।\nसमाज के छीजत रिस्तन पर कवि के लेखनी समाज के अइना देखावे खाति मजबूर देखाता –\nआजु के बनि जटायु ?\nजे रावण से लड़ी\nआपन पांख कटवाई\nआ परमारथ मे\nआज जहवाँ केहू से दोसरा के बढ़न्ति ना देखल जा सकत बा । ओहू पर कवि के लेखनी चलल बा आ खूब चलल बा । देखीं –\nआज के बानरी सेना\nखाली उधम मचावत बा\nबान्ही कइसे सेतु\nउ त पुल के नीचे\nपलीता लगावत बा ।\nधन आउर राजनीति के बाउर गठज़ोर पर कवि के पीड़ा देखीं –\nधन अरजइले ना अरजाइल\nदुश्मन अरजे लागल\nलोग बाग के गला रून्हाइल\nगोली गरजे लागल\nजहर समेटले जीयत बडुवे ।\nइ कविता संग्रह कविता के कई रूप अपने मे समेटले बा । एहमे पाँच गो खंड बा – मुक्त छंद, तितकी, हाइकू- सनेरयू , गीत -नवगीत – जनगीत आउर दोहा । बाकि दोहा सबसे नीमन तरे से लोगिन अपने ओरी खींचे मे ढेर सफल देखात बा । कम शब्द मे चोख बात राखे मे दोहा के कवनों जबाब ना होला –\nठूँठ भइल हर गांछ बा , एगो ना छतनार\nछांह भला कइसे मिली , के बान्ही अँकवार ।\nकवि प्रयोग करे मे पाछे नइखे । देखीं एगो गीत के –\n“बान्ह त बन्हा गइल बा ओनहीं\nइहाँ तक आ , नदी बा सुखाइल\nधूप मे त जेठ के जलन बा\nछांह बाटे कतहीं घेराइल\nगायब बा भीतर के कागद\nखलिहा लिफाफा बा आइल !”\nभोजपुरी पाठक ला एगो नीमन उपहार बा इ कविता संग्रह “खरकत जमीन बजरत आसमान ” । ढेर लोगिन के नीमन पाठ सिखावे ला मिठकी गोली । कवि डॉ ब्रजभूषण मिश्र के फ़लक मे एगो नया हीरा जड़ गइल बा इ काव्य संग्रह । एकरा संगे कवि के हमार अनघा बधाई बा ।\nसमीक्षाखरकत जमीन बजरत आसमान, जयशंकर प्रसाद द्विवेदी, डॉ ब्रजभूषण मिश्र


गोरखपुर का साथही पूरा पूर्वांचल के मिलल एम्स के सौगात – टटका खबर\n22 जुलाई का दिने गोरखपुर से यूपी चुनाव अभियान के एक तरह से शुरूआते क दिहलन पीएम मोदी. भोजपुरी में अपना भाषण के शुरुआत क के एहीजा के लोगन के मनो जीते के कोशिश कइलन मोदी जी.\nगोरखनाथ मंदिर में पूजा अर्चना क के आ एह पीठ के दिवंगत मठाधीश महंत अवैद्यनाथ के मूर्ति के अनावरण क के मोदीजी अपना हिन्दुत्व प्रेमो के बखूबी जता दिहलन. कहलन कि उनुका ला ई सौभाग्य के बाति बा कि उनुका महंत अवैद्यनाथजी के मूर्ति के अनावरण करे के मौका मिलल.\nएकरा बाद फर्टिलाइजर ग्राउंड पर आयोजित कार्यक्रम में एम्स के आधारशिला रखलन आ 30 बरीस से बन्द पड़ल फर्टिलाइजर कारखाना के फेर से चालू करे के शुरुआत कइलन. प्रधानमंत्री कहलन कि जातिवाद भा परिवारवाद से विकास नइखे होखे वाला आ नवहियन के चाहीं कि बीजेपी के विकासवाद से जुड़े लोग.\nप्रधानमंत्री बनला का बाद पहिला बेर गोरखपुर आइल रहलन आ पूर्वांचल से चुनावी शंख बजावे के आपन खास मायने बा. पूर्वांचल में बीजेपी आपन पूरा ताकत लगा दिहले बिया. गारखपुर के कार्यक्रम से पूर्वी उत्तर प्रदेश में योगी आदित्यनाथ के सत्तो के स्थापित क गइलन मोदी जी. तीसन बरीस से बन्द पड़ल फर्टिलाइजर कारखाना शुरू करावे आ एम्स खोलवावे के जसो योगी आदित्यनाथ का नामे क दिहलन. कहलन कि रउरा सभा आदित्यनाथ जइसन मजबूत सांसद भेजले बानी जे हमरो से लोहा ले लेबेलन.\nबाकिर सबकुछ का बावजूद यूपी में केकरा के सीएम बनावल जाई से आजुओ ना खुलल. ओने योगी आदित्यनाथ साफ कह दिहलन कि ऊ योगी हउवन आ योगिए बनल रहीहें. मुख्यमंत्री के बनी से भाजपा के संसदीय दल तय करी.\nTags: गोरखपुर, पीएम मोदी, पूर्वांचल, योगी आदित्यनाथ


(शुक 23 सितम्बर)\nआजु शुक का का दिने मध्य प्रदेश में छात्र संघ चुनाव का दौरान कई जगहा हंगामा भइल. कहीं कहीं पुलिस के दखल देबे के पड़ल.\nआईआईएम-कलकत्ता अपना विद्यार्थियन खातिर सुविधा विस्तार करे का मकसद से उद्योग जगत से सहायता लेबे के तइयारी करत बा.\nकारपोरेट मामिलन के मंत्री एम. वीरप्पा मोइली आजु विपक्ष पर एहसे बरस पड़लन कि ऊ लोग गृह मंत्री पी. चिदम्बरम के इस्तीफा मांगत बा. कहलन कि अइसहीं इस्तीफा दिहल जात रहल त देश में ‘राजनीतिक अस्थिरता’ आ जाई.\nटीम अन्ना हजारे आजु शुक से दिल्ली के सरकारी दफ्तरन में घूम घूम के कर्मचारियन के घूस ना लेबे खातिर प्रेरित करे वाला अभियान शुरू कइले.\nहिमाचल प्रदेश में छह बेर से कांग्रेस के विधायक रहल प्रेम सिंह के आजु शुक का दिने दिल के दौरा पड़ला से निधन हो गइल. ऊ 63 बरीस के रहले.\nझारखण्ड में शुक का दिने नक्सलियन के दू गुट का बीच आपसी झगड़ा में एगो नक्सली मरा गइल आ दू गो घाहिल हो गइले.\nसर्वोच्च न्यायालय आजु 2008 के मालेगांव विस्फोट मामिला के मुख्य आरोपी साध्वी प्रज्ञा ठाकुर के जमानत याचिका खारिज कर दिहलसि.\nभोपाल स्थित मौलाना आजाद राष्ट्रीय प्रौद्योगिकी संस्थान के छात्र विनोद सोनी फांसी लगाके जान दे दिहलसि. बतावल जात बा कि ऊ डिप्रेशन से ग्रस्त रहुवे.\nशनिचर आ अतवार का दिने तेलंगाना इलाका में 200 से अधिका रेलगाड़ियन के रद्द कर दिहल जाई काहे कि काल्हु से रेल रोको आंदोलन शुरू होखे वाला बा.\n2जी स्पेक्ट्रम मामिला का सुनवाई में जब सरकारी वकील कहलन कि सीबीआई जांच के निगरानी करे में सर्वोच्चो न्यायालय खातिर एगो ‘लक्ष्मण रेखा’ तय बा त शीर्ष अदालत पलटवार करत कहलसि कि ई रेखा अइसन नइखे जवना के लाँघल ना जा सके. रावणो के वध खातिर ई रेखा लाँघल गइल रहल.\nतेलंगाना के हड़ताली कर्मचारियन के हड़ताल के वेतन ना मिली.\nशिव सेना काल्हु बियफे का दिने कहलसि कि अन्ना हजारे पाकिस्तान मत जासु.\nसिक्किम भूकम्प में मरे वालन के गिनिती 78 हो गइल. केंद्र सरकार 50 करोड़ रुपिया के सहायता के एलान कइले बिया. बिहारो सरकार पाँच करोड़ रुपिया दी.\n2जी मामला में चिदम्बरमो सना गइल लागत बाड़े बाकिर प्रधानमंत्री मनमोहन सिंह के कहना बा कि चिदम्बरम का ईमानदारी पर उनुका तनिको शक नइखे. काल्हु बियफे का दिने चिदम्बरम प्रधानमंत्री आ प्रणव मुखर्जी से फोन पर बतियवला का बाद कहलन कि जब ले ऊ लोग देश वापिस नइखे लवटति तबले चिदम्बरम मुँह ना खोलीहें. एह मामिला में सनइला का बाद चिदम्बरम से इस्तीफा मँगले बाड़ी जयललिता. भाजपा के कहना बा कि कांग्रेस में गृह युद्ध जइसन हालात बनि गइल बा. काहे कि चिदम्बरम का खिलाफ टिप्पणी वित्त मंत्रालय से प्रधानमंत्री के भेजल गइल रहे. ओने डीएमके कहना बा कि ए॰राजा ठीके कहत रहलन कि सब कुछ चिदम्बरम का मंजूरी का बाद भइल रहे. माकपा चिदंबरम के भूमिका के जाँच करावे के माँग कइले बा त भाजपा चिदम्बरम के इस्तीफा के.\nआईआईएम -बेंगलुरू के छात्रा के खुदकुशी का बाद पुलिस ओकरा ओह प्रेमी के खोजत बिया जे फेसबुक पर अपना प्रोफाइल में ओकरा से रिश्ता तूड़ लेबे के एलान कइले रहुवे जवना चलते ऊ लड़िकी फाँसी लगा लिहलसि.\nजम्मू कश्मीर के मुख्यमंत्री उमर अब्दुल्ला के तनिको गलत नइखे लागत कि ऊ पाक का कब्जा वाला कश्मीर के प्रधानमंत्री रहल सुल्तान महमूद चौधरी के हेलीकॉप्टर से काहे घूमवले.\nशनिचर ले मानसून खतम हो जाई. तबहियो कुछ जगहा छिटपुट बरखा हो सकेला.\nतमिलनाडु चाहत बा कि कुडनकुलम परियोजना पर काम रोक दिहल जाव.\nआपरेशन का बाद स्वस्थ होत सोनिया गाँधी पार्टी नेता लोग से मिलल शुरू कर दिहले बाड़ी.\nपुणे से महाराष्ट्र नवनिर्माण सेना के विधायक रमेश वांजले के विधवा कांग्रेस पार्टी छोड़के राष्ट्रवादी कांग्रेस पार्टी में शामिल हो गइली. ऊ राकांपा का तरफ से चुनाव लड़ीहें.\nफिलीस्तीन के स्वतंत्र राष्ट्र बनावे खातिर रूस समर्थन के बाति कहलसि. अमेरिका एह पर वीटो करे के बात कइले बा. भारत फिलीस्तीन के समर्थन में बा.\nतीस सितम्बर से स्विट्जरलैंड आ आस्ट्रेलिया का दौरा पर जइहें राष्ट्रपति प्रतिभा पाटील.\nलीबिया के प्रधानमंत्री रहल बगदादी अल मोहम्मदी के ट्यूनीशिया में गिरफ्तार कर लिहल गइल बा.\nकरिया धन पर विशेष जाँच दल बनावे का बारे में सर्वोच्च न्यायालय में एकराय नइखे.\nकाल्हु बेसम्हार गिरल शेयर बाजार आजु शुको का दिने गिरावटे का साथ बंद भइल. काल्हु एके दिन में सात सौ अंक से बेसी के गिरावट आइल रहे.\n‘धूम 3’ में हीरोइन के खोज पूरा हो गइल बा आ कैटरीना कैफ के चुन लिहल गइल बा. एह फिल्म में आमिर खान मुख्य भूमिका में बाड़े.\nभारत-पाकिस्तान के रगड़ा झगड़ा से कलाकारन के कवनो वास्ता नइखे, कहले गजल गायक गुलाम अली.\nअभिनेता टॉम हार्डी के कहना बा कि ऊ झूठ बोले में माहि हउवें आ चालाकी आ धोखेबाजी से आपन काम निकाल लिहला का चलते आजु बढ़िया अभिनेता गिनाले.\nमलाइका के पति अभिनेता जायद खान दूसरका बेर बाप बनल बाड़े. उनुकर आपन बनावल पहिलका फिल्म ‘लव ब्रेकअप्स जिंदगी’ के रिलीज होखे से कुछ दिन पहिलही उनुका घर में बधाई बाज गइल बा.\nलमहर इंतजार का बाद अभिनेता प्रतीक बब्बर के एगो फिल्म में मुख्य भूमिका मिलल बा. उनुका फिल्म के नाम ‘एक दीवाना था’ हवे.\nभारतीय क्रिकेट टीम के कप्तान रहल मंसूर अली खान पटौदी के आजु शुका का दिने उनुका गाँव पटौदी में सुपुर्द-ए-खाक कर दिहल गइल. पिछला डेढ़ महीना से साँस का तकलीफ से परेशान नवाब पटौदी दिल्ली के सर गंगाराम अस्पताल में भरती रहलन जहाँ सत्तर बरीस का उमिर में काल्हु बियफे का दिने उनुकर निधन हो गइल. पटौदी चालीस गो मैच में भारत के कप्तानी कइले रहले.\nकाल्हु शनिचर का दिने चैम्पियंस लीग में केप कोबराज आ न्यू साउथ वेल्स का बीचे रोमांचक भिड़ंत होखी.\nआस्ट्रेलियाई क्रिकेट टीम के सलामी बल्लेबाज रहल ज्यौफ मार्श श्रीलंका क्रिकेट टीम के कोच बहाल भइल बाड़े.\nभारत के माथ महिला एकल बैडमिंटन खिलाड़ी सायना नेहवाल जापान ओपन में आपन शानदार प्रदर्शन जारी रखले बाड़ी.\nइंग्लैंड क्रिकेट टीम के हरफनमौला खिलाड़ी डोमिनिक कोर्क पेशेवर क्रिकेट से सन्यास ले लिहले.\nचैम्पियंस लीग के उद्घाटन मुकाबिला आजु शुक का साँझ रॉयल चैलेंजर्स आ वॉरियर्स का बीच खेलल जाई.\nएशिया कप (अंडर-18)का हॉकी मुकाबला में बियफे का दिने भारत मलेशिया के 4-1 से हरा दिहलसि.\nमुम्बई इंडियंस के चैम्पियंस लीग में5गो विदेशी खिलाड़ियन का साथ खेले के अनुमति मिल गइल. सचिन तेंदुलकर समेत ओकर आठ गो खिलाड़ी घवाहिल हो के खेले लायक नइखन रहि गइल.


'यादव जी' के शूटिंग पूरा भइल – Anjoria\nबिहार के भागलपुर, नौगछिया में पूरा भोजपुरिया परिवेश बनावत कोसी गंगा फिल्म्स क बैनर तले बनत फिलिम ‘यादव जी’ के शूटिंग पूरा हो गइल बा. निर्माता प्रशांत राज, सह निर्माता नरेन्द्र गुलशन, निर्देशक संजय एस॰ श्रीवास्तव हउवें.\nएह फिलिम में जुर्म के खिलाफ क्रांन्तिकारी आवाज उठावे वाला एगो नौजवाव यादवजी के कहानी बा जवना के संगीत दिहले बाड़न गणेश पाण्डेय आ गीत लिखले बाड़न पंकज प्रियदर्शी.\nमुख्य भूमिकन में धर्मेश मिश्रा, फलक, दिलीप आनन्द, अर्पिता माली, सी॰पी॰ भट्ट, बंटी देवगन, त्रिभुवन कुमार, बबन कुमार आ बालेश्वर सिंह बाड़ें.\n(आपन न्युज )


थियेटर कलाकारन के पीड़ा देखावत फिल्म ‘गुलाब थियेटर’ – Anjoria\nभोजपुरी फिल्म ‘‘गुलाब थियेटर’’ के कहानी में सगरी दुनिया के कलाकारन के पीड़ा देखावल गइल बा. एह फिल्म के निर्माण मेंहदी हसन ज़फर कमाल फिल्म्स के बैनर तले कइले बाड़न. लेखक-निर्देशक कमर हाजीपुरी, कैमरामैन त्रिलोकी चौधरी, सह-निर्माता गुफरान अहमद आ बबीता रिपु, संगीतकार सी. बनवीर आ सतीश मुन्ना, गीतकार विरेन्द्र पण्डे आ कमर हाजीपुरी, नृत्य निहाल सिंह, संकलन नकुल प्रसाद, आ एक्शन दर्शन सिंह के बावे. प्रमुख कलाकारन में विनय आनंद, कल्पना शाह, सुमित बाबा, बृजेश त्रिपाठी, विजय खरे, क्षितिज प्रकाश, अर्जुन सिंह, इफ़्तखार अहमद, गुड्डू, इलियास आ आइटम गर्ल सीमा सिंह बाड़ी.\nपिछला दिने परवानी स्टूडियो, मुंबई सी.एस.टी. के आस पास आ बसरा स्टूडियो में फिल्म के सीन शूट कइल गइल. एह फिल्म में एहो थियेटर कलाकार रूबी सिंह के कहानी देखावल गइल बा. नेशनल स्कूल ऑफ ड्रामा से शिक्षा लेके आइल रूबी सिंह मजबूरी में गुलाब थियेटर में काम करत बाड़ी आ उनुके नाम दिहल गइल बा गुलाब बाई.\nप्यार में हारल, वक्त के मारल रूबी सिंह के थियेटरो में सुकून नइखे मिलत. थियेटर मालिक के धँउस, पुलिसवालन के खराब हरकत, नेतवन के ललचाइल नजर, ज़मीनदारन के जुल्म आ दर्शकन के गंदा फिकरेबाजी छोड़ ओकरा दोसर कुछ नइखे भेंटात. बाद में रूबी का जिनिगी में ड्राइवर कौशल सिंह मसीहा बनके आवत बा आ रूबी के पुरान प्रेमी विकासो आ जात बा, अब रूबी फेरू अपना के जिनिगी का दोराहा पर पावत बाड़ी. आगे का होखत बा इहे फिल्म के दिलचस्प मोड़ रही.


प्रयोगकर्ता वार्ता:Raghu12345bir - विकिपीडिया\nस्वागतम्! नमस्कार Raghu12345bir जी, भोजपुरी विकिपीडिया पर राउर बहुत स्वागत बा!\nRaghu12345bir जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,746 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Raghu12345bir&oldid=626157" से लिहल गइल\nएह पन्ना पर आखिरी बेर संपादन 24 सितंबर 2018 के 05:32 बजे भइल रहल।


आआपिया के पापी कानून मंत्री – Anjoria\nकहल गइल बा कि मूरख उलटेला तबो मुरुखे रहेला बाकि साक्षर उलटि के राक्षस हो जाला, “साक्षरा विपरीताश्चेत राक्षसा एव केवलम्..” !\nएही तरे कानून क जानकार जदि कानून का उल्टा सोचे आ निगेटिव करे शुरू कऽ देव त अपना फितरती कारनामा से नाकन चना चबवा देला. तमाशा तब खड़ा होला जब ऊ दिठारे सेन्हि पर पकड़इलो पर छाती उतान करत हेकड़ी देखावे लागेला. ‘आआपा’ के एगो अइसने आपिया बिधायक जब अपना दुर्दम कारनामा प उतारू भइल त राजधानी दिल्ली का पुलिस के नाकन चना चबवा दिहलस.\nचार्ल्स सोभरजवा बड़ा मुश्किल से धराइल रहे. ओकरा बहुरुपिया लुकाछिपी के अंदाज से फिलिम वाला एतना प्रभावित भइलन स कि ओकरा प फिलिम बना दिहलन सऽ. ओइसे त ऊ सुलताना डाकू आ फूलन देबियो प फिलिम बनावे में अगुवाइल रहलन स, इहाँ अइसन बतियो नइखे. साधारन बात, साधारन ममिला बा.\nप्रेक्टिस में फ्लाप वकील तिकड़म चकमा में ढेर माहिर हो जाला. अतना माहिर कि पूरा के पूरा सरकारी महकमा के गड़थइया के नाच नचा देला. अब अइसनका मनई विधायक बन जाय त सोचीं कतना खतरनाक हो जाई. मेहरारू से घरेलू हिंसा क ममिला ना रहित त ऊ पीठी धूर ना लगावे दिहित. नारी सशक्तीकरण का समय में, नारी सुरक्षा का नाँव प सत्ता पावे वाली पार्टी खुदे अपना विधायकन (खास कर कानून मंत्रालय) का परसनल खुराफात से परेशान बिया ऊपर से पुलिस के दिन दहाड़े ठेंगा देखा के निकल जाए आ लाख कोशिश प ना धराये वाला ई आपिया स्टाइल एघरी राजधानी मे चरचा क मसालेदार विषय हो गइल बा.\nआगा चाहे जवन होखे बाकि अपना फितरत आ लुकाछिपी वाला स्टाइल से ई जन प्रतिनिधि ई त साबित कइये दिहलस कि दिल्ली सरकार आ ओकर ‘कानून क राज ‘ केतना लचर आ बेबस बा. देखल जाव कि ई बेशरम आपिया सुप्रीमो कोर्ट के आदेश मानत बा कि ना.\nPrevious Post: भोजपुरी भाषी के मातृभाषाई के अस्मिताबोध – 2\nNext Post: गजल


Download #VIDEO - Ajit Anand का यह दर्द भरा गाना पुरे भोजपुरी इंडस्ट्री को हिलाकर रख दिया | आज तक का हिट गाना | Mp4 3GP HD Download\n#VIDEO - Ajit Anand का यह दर्द भरा गाना पुरे भोजपुरी इंडस्ट्री को हिलाकर रख दिया | आज तक का हिट गाना\n#VIDEO - Ajit Anand का यह दर्द भरा गाना पुरे भोजपुरी इंडस्ट्री को हिलाकर रख दिया | आज तक का हिट गाना Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: #VIDEO - Ajit Anand का यह दर्द भरा गाना पुरे भोजपुरी इंडस्ट्री को हिलाकर रख दिया | आज तक का हिट गाना Mp4 3GP HD Download\nDate : 2021-03-19 09:56:49 pm\nTags: #VIDEO - Ajit Anand का यह दर्द भरा गाना पुरे भोजपुरी इंडस्ट्री को हिलाकर रख दिया | आज तक का हिट गाना, Ajit Anand,Ajit Anand KA GAANA,Ajit Anand bhojpuri song,Ajit Anand sad song,Ajit Anand new song,Ajit Anand ka geet,Ajit Anand 2020,आज तक का हिट गाना,Dil Ke Dokaan - Ajit Anand,इंडस्ट्री को हिलाकर रख दिया,bhojpuri sad song,bhojpuri new sad song\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id iqP-KIfTdOs


ओम झा के नवाजल गइल बेस्ट म्यूजिक डायरेक्टर अवार्ड से – Anjoria\nबचपने से गीत संगीत में रुचि राखे वाला संगीतकार ओम झा अब सिनेमा भोजपुरी में आपन अलगे पहचान बना चुकल बाड़ें. बिहार के शेखपुरा जिला के चक दिवान मोहल्ला के रहे वाला ओम झा के पढ़ाई लिखाई ओहिजे भइल रहे. एही ओम झा के पिछला दिने लखनऊ में आयोजित रिलायंस बिग मैजिक अवार्ड समारोह में जे पी सिंह के फिल्म “बजरंग” में दिहल संगीत खातिर बेस्ट म्युजिक डायरेक्टर अवार्ड से सम्मानित कइल गइल आ उनुका के अवार्ड दिहल गइल सिनेमा भोजपुरी के जुबिली सुपर स्टार दिनेशलाल यादव आ विजय लाल यादव का हाथे.\nनिर्देशक रविकांत के दावा कि ‘बिगुल’ जइसन फिलिम आजु ले नइखे बनल


Bhojpuri रिपोर्ताज: जो रे कोरोनवा, दुलम कइले धमकऊआ पूड़ी के सवाद... - Sabhi Jankari\nHome Bihar Bhojpuri रिपोर्ताज: जो रे कोरोनवा, दुलम कइले धमकऊआ पूड़ी के सवाद…\nBhojpuri रिपोर्ताज: जो रे कोरोनवा, दुलम कइले धमकऊआ पूड़ी के सवाद…\nअइसन नइखे कि तिलक-बियाह आ सादी कोरोना में नइखे होत. बाकिर प्रोटोकाल के वजहि से लोगन के जुटान कम हो गइल बा. केहू के मुअला भा बियाह के परोजन के दरोगा जी के जइसहीं जानकारी मिलि जाता, ऊ ओह आदमी के दुआर पर धमकि आव तारे.. ई चेतावनी के संगे कि पचास-साठि आदमी से ज्यादा बोलवलिं त हमरा चालान करे के मजबूर होखे के परी. बलिया, गाजीपुर, आरा, बक्सर आपाना हथिया कान वाली पुड़ी खातिर मसहूर ह. इहवां के पुड़ी पतल में गिरेले ना, धमकि जाले. एकर बनावे के तरीका अइसन बा कि बड़की गिहिथिन लोगन के हाथ के सवाद लोग हथियाकान पुड़ी के आगे फीका परि जाला. साल-दर-साल लगन के दिन में लोगन के एकर सवाद लेबे का आदति बा, बाकिर दू साल से जइसे ई सवादे दुलम हो गइल बा.गांव में गाट बाबू एघरी रोजे हहर तारे. बड़की पुड़ी, आलू पटल के तरकारी आ कटहर दम गाट बाबू के जइसे रसेंद्रिय के तेज कइ देत रहलि हा. ओह पर सजाव दही आ रासि चीनी मिली गइल त समझीं गंगाजी सवाद के बेड़ा पार लगा दिहली. गाट बाबू के मिठाई ना चाहीं, बुनिया चाहे सूखगर होखे बा रसगर, गाट बाबू ओह से दूरे रहेले. जवानी के दिन से पुड़ी खातिर ऊ दूरि-दूरि ले दउरि जात रहले हा. अब उमिर के आठवां दसक चलता. दूरि जाए के जांगर नइखे रहि गइल, बाकिर आसु-पासु के इलाका के अइगा उनुका के जइसे उत्साह से भरि देत रहल हा. बाकिर ई कोरोनवा अइसन कइले बिया कि गाट बाबू जइसन काताना लोग हहरि के रहि गइल बा.\ntotal Death with corona in India\nPrevious articleतिब्बत की भाषा संस्कृति को मिटाने पर तुला चीन, निजी तिब्बती स्कूलों पर लगा रहा ताला\nNext articleदिल्ली में हैं तो घर बैठे मंगवाए शराब! ऐसे करना होगा रजिस्ट्रेशन, जानिए पूरी प्रोसेस\nजालंधर में कोरोना के 72 नए केस, एक की मौत: कोविड टेस्ट का आंकड़ा...\nजालंधर25 मिनट पहलेकॉपी लिंकजालंधर में अब तक चिंता बनी कोरोना से मौतों में कमी आने लगी है। - प्रतीकात्मक फोटोकोरोना के लिहाज से...\nजालंधर में कोरोना के 72 नए केस, एक की मौत: कोविड...


एह कल्लुआ के का कइल जाव...? - JaiBhojpuri.com\nएह कल्लुआ के का कइल जाव...?\nPosted by Admin on October 2, 2010 at 1:26pm\nआज सबेरे सबेरे एगो फोन आइल ह पटना से (930461**** से), रउआ लोग का संगे एह घटना के बाँटल चाहेब - फोनकर्ता: "क्या आप भोजपुरिया डॉट कॉम से बोल रहे हैं?"हम : "जी हाँ" फोनकर्ता: "आपके वेबसाइट पर भोजपुरी गायक 'कल्लू जी' का कोई फोटो नहीं मिल रहा है, उनके बारे में कोई जानकारी भी नहीं है?"हम: "उनके बारे में जानकारी देना हमारे लिये संभव नहीं है।"फोनकर्ता: "क्या ऐसा कोई तरीका नहीं है, जिससे उनकी फोटो यहाँ लग सके?"हम: "जाकर कह दिजियेगा उनसे कि भोजपुरी भाषा और संस्कृति को बदनाम करने वाले, और बेचने वाले किसी भी गायक का फोटो ना तो भोजपुरिया डॉट कॉम पर लगा है, नाहीं कभी लगेगा। इस वेबसाइट पर पैसे के लिये आज तक नाही कुछ लिखा गया, ना आगे लिखा जायेगा। आपकी नजर में वो बहुत महान हस्ती होंगे, लेकिन भोजपुरी को बदनाम करने वालों का प्रचार यह वेबसाइट नहीं करती।" का कहल जाव एह घटना के? एगो अश्लील गीत गाये वाला गायक के अहंकार? या मीडिया के गिरत स्तर के नतीजा, जवना में पइसा देके कहीं भी कुछो लिखवावल जा सकेला? एक ओर हमनी का भोजपुरी से अश्ल्लीलता हटाये के बात कर तानी जा, आ दोसरा ओर कल्लुआ नियन अश्लील गाना गाये वाला लोग एहिजा आपन तस्वीर देखल चाहता? का कइल जाव? एह घटना पर राउर प्रतिक्रिया के इंतजार रही। Views: 125\nComment by नबीन भोजपुरिया ( NB ) on October 2, 2010 at 1:36pm एडमिन जी प्रणाम आ जय भोजपुरी\nपहिले त रउवा हिम्मत के बधाई बा कि एह बात के एजुगा लिखनी , काहे कि आजु काल्हु ई अश्लील गीत वाला लोग बडा हुमचल बोली बोलेला आ देखावे मे त कह ही के नईखे ।\nजहा तक बात बा आजु क्लाहु के मिडिया के त उ साफ साफ लउकत बा की एह घरी ई लोग कुछ कुकुरमुत्तन के आम अमरुद्ध के फेड बनावे मे लागल बा आ एह लोगन के बुझात नईखे की कुकुरमुत्ता भोजपुरिया क्षेत्र गोबर पे होला आ कईसे होला ई कहे के जरुरत नईखे । बाकि आजु काल्हु त कृत्रिम ( जोगाड से ) भी पैदा हो जात बाडन स आ ई जोगाड ई मिडिया ही बिया अईसना लोगन के ।\nबाकि कल्लु आ अईसन अश्लील गीतकारन जईसन गिरल लोगन खातिर राउर जवाब बहुत ही सही बा आ एह लोगन के नीमन जवाब दिहल बहुत जरुरी बा आ राउर जवाब बिल्कुल सही बा आ एह लोगन के धोबलक अईसही छुटी ।\nकुछु बेच के पईसा कमाईल जा सकल जाला लेकिन पईसा से सब कुछ ना हो सकेला एह बात के हम आजु जानि गईनी ।\nबहुत बहुत बधाई बा आ शुभकामना बा आगे खातिर ।\nजय भोजपुरी Comment by नबीन भोजपुरिया ( NB ) on October 2, 2010 at 1:54pm ओकरा शुभचिंतक आ अश्लीलता के उपासक लोगन के एह बात के बुझे के चाही की अश्लीलता से पईसा मिल सकेला लेकिन नाम इज्जत आ सम्मान पईसा से ना मिलेला । Comment by Pankaj Praveen on October 2, 2010 at 2:02pm admin जी\nहमरा लगे एगो आईडिया बा ..एह लोनग के न्यूज़ me आवे के सौख बा त एगो वेबसाइट बनावल जाव, जेतना कुलही अश्लील गीत गावे वाला लोग बा ओकर गीत उहा डाली के ओकर निचे ओह लोगन के बड़ाई कइल जाव ..एकरा से नीमन उपाय कुछ न हो सकेला .. Comment by Navin Kumar Upadhyay on October 2, 2010 at 2:21pm आडमिन जी, नमस्कार,\nऔर जाई भोजपुरी...\nरौवा जौन प्रयास कर्तबानी भोजपुरी के गरिमा के बचावाए खातिर उ प्रयास मे हम सब लोग आप के साथ है.\nरहाल बात आश्लील गीत के त...उ त हम ना जाने कितने दिन से सुनना बंद कर दिया है....और सब भोजपुरी भाई लोगों से अनुरोध बा की रोओ सब बंद कर दी..ना कहू अश्लील गीत सुनी, ना उ बन सकी....... Comment by Krishna das on October 2, 2010 at 2:23pm Bahut Achha Samaj se Aslilta mitawe me koi kasar na chhore ke ba . Jai Bhojpuri. Comment by Ashutosh Ranjan on October 2, 2010 at 2:34pm एडमिन जी प्रणाम,\nपहले त बहुत बहुत धन्यवाद बा रौवा के की कवनो भी चीझ रौवा के सत्य से डिगा नईखे सकत...आ सलाम बा राउर जज्बा आ हिम्मत के जे उनका के त मून्ह्तोड़ जवाब देह्बे कईनी, हमनियो के संगे बंटनी...\nअब करे के बा इनका संगे....इयाद बा नु की अभी कुछ दीन पहिलही एगो भोजपुरी के महापुरूष आपन फिलिम के प्रचार खातिर अश्लील हरकत करत रहलन....उनकर फोटो लागल इन्ह्वा discussion में...आ उनकर खूब निमन से इज्जत दिहल लो जय भोजपुरी के सदस्य लो... त एहू महान हस्ती के इहे इक्षा बा त हम त इहे निहोरा करेब रौवा से की उन्हा के बात मान जायीं...आ discussion में उन्हा के फोटो के साथ जवन उन्हा के भोजपुरी के प्रति कारगुजारी बा ओकरा के लिख दीन्ही.....बाकी त प्रतिक्रया के प्रसाद उन्हा के भेन्तायिये जाई...उन्हा के हिया भी जुड़ा जाई...\nजय भोजपुरी Comment by Abhay Pandey on October 2, 2010 at 3:04pm जय भोजपुरी,\nबहुत सही बात कहले नवीन भाई, हिम्मत के बात तो बटले बा बाकी ए गो बात हम और कहम कि ऐसन गीत गावे वाला लोग हमनिए के समाज के देन ह, आख़िर उ लोग ऐसन गीत कहे गावाता कहे की हमणि के उहे पसंद आवाता. आ एगो बात औरई बा भैया लगता की ऐसन गीत गेव वाला लोग अपना घरे ई गीतवा ना सुनवत होई लोग आ ना तो भैया ई लोग के अपना घर-परिवार, माइ-बहिन से लाज शरम ना होई.\nभोज्पुरिय.काम के बहुत बहुत बधाई आ बहुत बहुत शुभ कामना.\nजय भोजपुरी......जय भोजपूरिया Comment by Dhanendra Kumar Srivastava on October 2, 2010 at 3:41pm DHANYAWAAD AAPKE KI EGO ACHCHHA NIRNAY LIHNI AA ETNA MAN BAA WEBSITE PAR PHOTO LAGAWAWALE KE TA NAVIN JI KE RAY THIK BAA KI ALGE SE EGO WEBSITE YA BLOG PAR YEH LOG KE GANA AA OKAR SHABD-SANRACHNA PAR VICHAAR HOKHE.\nAAP SAB KE DHANYAWAAD\nJAI BHOJPURI Comment by sanjay panday on October 2, 2010 at 3:43pm ADMIN JI JAI BHOJPURI |\nbhai ji bahut sahi kahani raua bhojpuri ke badnamabeche wala log hamanio ke na pasand ba |\nraur bahut sahi kahani hamani ke na chahi |\nkallua hamaralagat ba ki sabse jada bhojpuri ke bigarale ba , kavno gana parivar me baith ke\nsune layak na ba | halanki ham jadanaikhe janat okara bare me lekin jetana janat bani otana\nbhojpuri ke paisa khatir badnam jarur kaile badan u |\nbahut sahi raur uttar rahal | dhanyavad\nsanjay pandey Comment by neeraj singh on October 2, 2010 at 4:46pm hi\nham raur ke kuch kaheke chahatani raur kallu ke subh chintak ke bahute achha jabab dile ham raur se sahmat bani jai bhojpuri navratra ke raur logan le bahut bahut subh kamna\nagar ham kuch galat likhle bani ta maf kariha kahe ki hamra bhojpuri pura trika se naikhe aabat Comment


३१ दिसम्बर ले अपना संपति के ब्योरा दाखिल करसु मंत्री लोग – टटका खबर\n३१ दिसम्बर ले अपना संपति के ब्योरा दाखिल करसु मंत्री लोग\nबिहार के मुख्य मंत्री नीतीश कुमार अपना सगरी मंत्रियन के चिट्ठी भेज के कहले बाड़न कि ३१ दिसम्बर तक सभे अपना संपति के ब्योरा उनका लगे भेज देव. ओकरा बाद हर साल एहब्योरा के भेजे के होखी. अधिकारियन का बारे में अबहीं कवनो फैसला नइखे लिहल गइल बाकि जल्दिये ओही दिसाईं कुछ फैसला होइये जाई. साल १९९९ में सुशील मोदी एह माँग के लेके अनशन पर बइठल रहलें जब ऊ विपक्ष के नेता रहलन. बिहार में १९८३ में एगो भ्रष्टाचार उन्मूलन अधिनियम बनल रहे बाकिर लागू ना हो पावल.


भोजपुरी गजल -उठि के नारी सक्ति सकार कइलs - Open Books Online\nPosted by PRAMOD SRIVASTAVA on October 17, 2016 at 3:05pm in भोजपुरी साहित्य\nफाइलातुन फाइलुन फऊल फेलुन\nकहँवा से आइके जगार कइल\nजिनगी में साँइ से उजार कइल\nजिनगी से अइसन करार कइल\nसिनुरा वीरांगना पुछार कइल\nपँउआ बढ़त रहल अधुना क चहला\nमथवा सहलाइ होसियार कइल\nपतिया पँवरि परदेस से पहुन का\nकहलस की सोलहो सिंगार कइल\nसुगना पठवत विदेसिया पहुनवा\nचितवा चोराइ बेकरार कइल\nमनवा चहत पिय रीति मिलन करि के\nसँसवा से साँस सोहनार कइल\nजिनगी खेवात ना अँसुअन बहले\nउठि के नारी सक्ति सकार कइल\nसोहनार -सुहावना, मनभावन ; जगार- जागरण ; उजार--उजियारा; पँवरि -तैर कर; चहला -कीचड़; पुछार -पोंछाई\nPermalink Reply by PRAMOD SRIVASTAVA on October 17, 2016 at 9:02pm\nआदरणीय गुरूवर सौरभ पाण्डेय जी,\nराउर सनेह सीख सुझाव क आसरा निहारत ।\nPermalink Reply by PRAMOD SRIVASTAVA on October 18, 2016 at 12:03am\nप्रस्तुति के अनुमोदन के लिए सादर आभार ।\nसदस्य टीम प्रबंधनPermalink Reply by Saurabh Pandey on October 24, 2016 at 10:52am\nभाव पक्ष से सोझ एह गजल के शैल्पिकता प हम रउआ से सहयोग चाहब. तनिका तक्तीह कऽ के बतावल जाव जे गजल के मिसरा कइसे सर्हियावल गइल बा. तब हम एक हाली फेरु से एह प्रस्तुति प आइब.\nPermalink Reply by PRAMOD SRIVASTAVA on October 25, 2016 at 4:24pm\nक्षमा परथना कs संगे गल्ती सुधारल चाहत बानी। बह्र फइलातुन फाइलुन फऊल फेलुन/फइलुन होई। फाइलातुन लिखा गइल रहल ह।दुसरके शेर कs पहिलके मिसरा में शब्द "अइसन" लिखा गइल बा ऊ "अइसने" होई।\nफइलातुन फाइलुन फऊल फेलुन/फइलुन\n1 122212121211/1111\nकहँवा से/ आइ के/ जगार/ कइलs\nजिनगी में/ साँइ से/ उजार/ कइलs\nजिनगी से/ अइसने/ करार/ कइलs\nसिनुरा वी/रांगना/ पुछार/ कइलs\nपँउआ बढ़/त रहल अ/धुना क/ चहला\nमथवा सह/लाइ हो/सियार/ कइलs\nपतिया पँव/रि परदे/स से प/हुन का\nकहलस की/ सोलहो /सिंगार/ कइल s\nसुगना पठ/वत विदे/सिया प/हुनवा\nचितवा चो/राइ बे/करार/ कइलs\nमनवा चह/त पिय री/ति मिलन/ करि के\nसँसवा से/ साँस सो/हनार/ कइलs\nजिनगी खे/वात ना/ अँसुअन/ बहले\nउठि के ना/री सक्ति /सकार/ कइलs\nसदस्य टीम प्रबंधनPermalink Reply by Saurabh Pandey on October 25, 2016 at 4:36pm\nअब बुझाइल तऽ, बाकिर रउआ वर्णिकता में छन्द आ गजल के विधान में घालमेल क रहल बानीं. कहवाँ (सही हिज्जे त ईहे होखे के चाहीं) के मात्रा ११२ ना हो के २२ होखी. असहीं जिनिगी के मात्रा ११२ ना होके २२ होखी. एही तरी, सिनुरा, पँउआ, मथवा, पतिया, कहलस, सुगना, चितवा, मनवा, सँसवा, उठि के एह सभ के मात्रा भार २२ होखी. बहर के मात्रा-भार वाचिक परम्परा के अनुसार होला. एही वाचिक परम्परा के अनुसार भोजपुरी भासा चलेले.\nएह मंच पर गजल के लेके बहुत सुगढ़ आलेख बाड़न सऽ. रउआ से निहोरा बा, पहिले एक हाली रउआ उन्हनीं के देख जाईं. गजल के अभ्यास में आवत ढेर कठिनाई से निजात मिल जाई..


शराब - स्वामी बालेन्दु के शराब के विषय में विचार\nSwami Balendu tells why it was necessary to fix the height of the donation for the healing sessions. People were confused when it was onafree donation basis.\nस्वामी बालेंदु घातक बीमारियों और अपंगता के बारे में लिखते हुए बता रहे हैं कि ऐसी बीमारियों या ऐसे अपघातों के समाचारों का मुकाबला कैसे करें जहाँ कोई दूसरा विकल्प नहीं होता।


पटना। तीन दिन पहिले भोजपुरिया डॉट कॉम पर "हमनी भोजपुरिया टीवी" के सच्चाई जान के भोजपुरी फिल्म इंडस्ट्री के एगो खास वर्ग बहुत दुखी बा। एह में मुख्य तौर पे ऊ लोग बा, जे कवनो ना कवनो तरह से एह चैनल से जुडल रहे, अउर एकरा संगे आपन भविष्य तलाशत रहे। आज हमनी का बतावे जा तानी जा, एह ग्रुप के एगो अउर कारनामा के बारे में।\nComments (3)\tलाइसेंस नइखे, लेकिन जारी बा खेल...\nपटना। का रउआ दिल में कवनो टीवी चैनल से जुडे के इच्छा बा? का रउआ कवनो अभिनेता, कलाकार, निर्माता या निर्देशक बानी? अगर हाँ, त ई रिपोर्ट र...\nComments (7)\tबिहार की तरक्की देख के खुश भइल वर्ल्ड बैंक\nपटना। नीतीश कुमार के जादुई शासन काल में बिहार के तरक्की से अब वर्ल्ड बैंक भी खुस हो गइल बाटे। हाल ही में बिहार के दौरा पर आइल वर्ल्ड बै...\nComments (1)\tविधायक हत्याकांड: रूपम पाठक के मिलल जनसमर्थन\nपटना। पूर्णिया विधायक हत्याकांड के मुख्य आरोपी रूपम पाठक के बिहार में अपार जनसमर्थन मिल रहल बाटे। एह मामला के बाद बिहार के कई गो महिला ...\nComments (2)\tझारखंड के 'पीड़िता' के न्याय दिलइहें नीतीश\nपटना। बिहार के मुख्यमंत्री नीतीश कुमार पर बिहार के आम जनता के विश्वास बिहार विधानसभा चुनाव में जग जाहिर हो चुकल बाटे। अउर एह चुनाव में ...\nAdd your comment\tबिहार सरकार द्वारा पानी शोधन संयंत्र के निर्माण\nपटना। निर्माण क्षेत्र में अग्रणी कंपनी पुंज लॉयड के बिहार सरकार का ओर से रोज 62.24 लाख लीटर के आपूर्ति वाला पानी शोधन संयंत्र लगावे के ...\nAdd your comment\tठाकरे के बाद अब बैंक कइलस यूपी-बिहार से भेदभाव\nComments (21)\tसुर-संग्राम के फाइनल में बवाल; प्रोग्राम रद्द\nपटना। महुआ चैनल के रियलिटी शो "सुर संग्राम" के फाइनल के दौरान पटना के गाँधी मैदान में हालात एतना बिगड गइल कि पुलिस के लाठी चार्ज करे के...\nComments (15)\t« Start Prev 1234567 8910 Next End »


मैथिली भोजपुरी अकादमी – Anjoria\nTag: मैथिली भोजपुरी अकादमी\nअगस्त 16, 2014 Editor\n– ओेमप्रकाश अमृतांशु कविता अइसन विद्या ह जेकर उमिर दस-बीस साल ना सैकड़ो-हजारो साल होखेेेेला. जेकरा के अनपढ़ो सुन सकेला, गुनगुना सकेला. कवि के कविता के भाव में दरद, आक्रोश,…\nफरवरी 25, 2014 Editor\n– ओमप्रकाश अमृतांशु २१ फरवरी के दिने दुनिया अपना-अपना मातृभाषा के इयाद करेला. मातृभाषा माने माईभासा. माई के भाषा, माई के गोदी में खेलत-खात सीखल भासा, जवना में पहिला बेर…\nअगस्त 12, 2013 Editor\n– ओमप्रकाश अमृतांशु 10 अगस्त 2013 सांझ5बजे से श्रीराम भारतीय कला केन्द्र दिल्ली में कविता के भाव गूंजे लागल. कार्यक्रम स्वतंत्रता दिवस के उपलक्ष्य मे होखत रहे. ताली…


तस्मान झील - विकिपीडिया\nतस्मान झील (अंगरेजी: Tasman Lake) एगो प्रोग्लेशियल झील बाटे जवन तस्मान ग्लेशियर के लौटानी के कारण न्यूजीलैंड के साउथ आइलैंड पर बनल बाटे। वर्तमान में एह ग्लेशियर के लौटान के गति तेज भइल बाटे आ झील के भी अभी बिस्तार हो रहल बाटे।\nमाउंट कुक राष्ट्रीय पार्क में तस्मान झील\nमाउंट कुक राष्ट्रीय पार्क, साउथ आइलैंड\n43°41′S 170°10′E / 43.683°S 170.167°E / -43.683; 170.167निर्देशांक: 43°41′S 170°10′E / 43.683°S 170.167°E / -43.683; 170.167\n6.91 km² (2013)\n732 m (2013)\nसन् 70 के सुरुआत में एह इलाका में कई ठो छोट-छोट तालाब रहलें जवन ग्लेशियर के पघिलाव से बनल रहलें। 1990 ले ई सगरी आपस में मिल के तस्मान झील के रूप ले लिहलें।\nतस्मान झील में एगो सैर सपाटा के नाव\nतस्मान झील, तस्मान ग्लेशियर के लौटान के तेज कइले बाटे। सुरुआत में ई क्लिफ के हिस्सा के नीचे की ओर से खदरा के अइसन भइल आ क्लिफ के हिस्सा खदर के नीचे झील में गिरत गइल। हालाँकि, 2006 से, 50-60 मी के ग्लेशियर के उभार क्लिफ से बाहर झाँकत बाटे, जवन पहिले डूबल रहे आ समय समय पर एकरा से आइसबर्ग टूट के झील में गिर के पँवरत रहे लें। ग्लेशियर के काफ़ी हिस्सा के पानी के संपर्क में रहले की कारन एकरे लौटानी के गति तेज हो चुकल बाटे। 2008 में झील के बिस्तार7किलोमीटर लंबाई,2किलोमीटर चौड़ाई आ 245 मीटर के गहिराई वाला रहे जवन 2000 के बाद से लगभग डबल हो गइल रहे। संभावना ई बतावल जात बाटे की ई झील के बिस्तार बढ़ि के अगिला एक दू दशक में 16 किलोमीटर लंबाई वाला हो जाई।\nतस्मान झील आ ग्लेशियर आ एकरे आसपास के पहाड़ सभ के इलाका सब माउंट कुक नेशनल पार्क के हिस्सा हवे। नाव ले के एह झील में सैर सपाटा कइल बर्तमान समय में एगो प्रमुख मनोरंजन बन चुकल बाटे।\nन्यूजीलैंड आ ऑस्ट्रेलिया के ढेर सारा भूगोलीय जगह आ थलरूप की नियर इहो झील के नाँव एगो डच खोजकर्ता अबेल जांसजून तस्मान के नाँव पर रखल गइल बाटे।\nतस्मान झील, एकरे बहाव निकास (दाहिने) के ओर से देखला पर।\nन्यूजीलैंड के भूगोल\n↑ "Place Name Detail: तस्मान झील". New Zealand Geographic Placenames Database. Land Information New Zealand. पहुँचतिथी 18 अप्रैल 2008.\n↑ Hochstein, M.P.; Claridge, D.; Henrys, S.A.; Pyne, A.; Nobes, D.C. and Leary, S.F. (1995). Downwasting of the Tasman Glacier, South Island, New Zealand: changes in the terminus region between 1971 and 1993, New Zealand Journal of Geology and Geophysics 38 (1), 1-16.\n↑ Dykes, Robert C.; Brook, Martin S.; Winkler, Stefan (2010). "The contemporary retreat of Tasman Glacier, Southern Alps, New Zealand, and the evolution of Tasman proglacial Lake since AD 2000". Erdkunde. 64 (2): 147–148. doi:10.3112/erdkunde.2010.02.03. पहुँचतिथी 29 दिसंबर 2015.\n↑ "Tasman Glacier retreat extreme" (English में). Massey University. 2008-04-23. पहुँचतिथी 29 दिसंबर 2015.\n↑ Temple, Philip (2009-12-11). "Deniers don't havearapidly melting glacier to stand on". The New Zealand Herald. पहुँचतिथी 29 दिसंबर 2015.\nविकिमीडिया कॉमंस पर संबंधित मीडिया तस्मान झील पर मौजूद बा।\nन्यूजीलैंड कंजर्वेशन डिपार्टमेंट - औराकी/माउंट कुक नेशनल पार्क\n"https://bh.wikipedia.org/w/index.php?title=तस्मान_झील&oldid=528931" से लिहल गइल\nLast edited on 26 अक्टूबर 2017, at 17:35\nएह पन्ना पर आखिरी बेर संपादन 26 अक्टूबर 2017 के 17:35 बजे भइल रहल।


बदलाव अंतर्राष्ट्रीय मंच(जय हिंद, जय हिंदी, जय साहित्यिक भाव, जय बदलाव): खुशवन्त कुमार माली\nResults for खुशवन्त कुमार माली\nहे! अटल तुम्हें हम क्या दें? Reviewed by बदलाव मंच on अगस्त 16, 2020 Rating: 5


प्रधानमंत्री – टटका खबर\nदेश के विरोधी गोलन के लोकतंत्र विरोधी रवैया का खिलाफ प्रधानमंत्री उपवास कइलन\nनयी दिल्ली 12 अप्रैल (वार्ता). संसद में बजट सत्र के कार्यवाही में लगातार रुकावट डाले वााला देश के विरोधी गोलन के रवैये के विरोध जतावे खातिर बियफे का दिने प्रधानमंत्री नरेन्द्र मोदी आ भाजपा के सांसद अउर नेता देश भर में जगहे जगह उपवास कइलें. उपवास पर रहला का बावजूद पीएम मोदी दिनभर आपन सरकारी\nभाजपा.के पुरनिया नेता लालकृष्ण आडवाणी बुध का दिने गुजरात के मुख्यमंत्री नरेन्द्र मोदी के भरपूर बड़ाई करत कहलन कि अगर अगिला चुनाव बाद मोदौ प्रधानमंत्री बनत बाड़े त आडवाणी के खुशी होखी. आडवाणी अहमदाबाद में इन्स्टीट्यूट आफ इन्फ्रास्ट्रक्चर रिसर्च एंड मैनेजमेट.के उद्घाटन पर संबोधन देत रहले. एहसे पहिले आडवाणी साबरमती नदी फ्रंट पार्क के उद्घाटन


अगर लागू भइल NRC त असम के 15000 भोजपुरी लोगन क का होई? – जनता राज-Jantaraaj\nअगर लागू भइल NRC त असम के 15000 भोजपुरी लोगन क का होई?\nAssam Chunaw assam election 2021 Assembly Election 2021 Bhojpuri Bhojpuri news Bhojpuri people in Assam Bhojpuri Speaking people NRC NRC in Assam NRC latest updates अगर असम क त भइल भजपर लग लगन हई\nपचासों साल से असम में रहे वाले बिहार अउर पूर्वांचल के भोजपुरिया समाज के लोगन खातिर इ भारी बेइज्जती वाला बात ह कि उनकर 15000 भाइयन के नागरिकता रजिस्टर से बाहर कर दिहल गइल. उनकरा खातिर इ चिंता क बातो ह कि उनकर आपन भाइयन का भविष्य का होई.\nअसम विधानसभा चुनाव में दो चरण क मतदान हो चुकल ह. तीसरा चरण क मतदान6मार्च के होई. परदेस क मतदान प्रक्रिया लगभगे खतमें होवे वाला ह भलेहू रिजल्ट2मई के आई लेकिन समूचा चुनाव परचार में कऔनों दल चाहे भाजपा चाहे कांग्रेस की ओरि से उ 15000 भोजपुरिया लोगन के बारे में एगो शबद नाही बोलल गइल जेकर नाम एनआरसी माने राष्ट्रीय नागरिकता रजिस्टर से बाहर हो गइल ह. पचासों साल से असम में रहे वाले बिहार अउर पूर्वांचल के भोजपुरिया समाज के लोगन खातिर इ भारी बेइज्जती वाला बात ह कि उनकर 15000 भाइयन के नागरिकता रजिस्टर से बाहर कर दिहल गइल. उनकरा खातिर इ चिंता क बातो ह कि उनकर आपन भाइयन का भविष्य का होई. चिंता एसे कि एके परिवार क कुछ लोगन क नाम नागरिकता रजिस्टर में ह अउर उहे परिवार क कई लोगन का नाम रजिस्टर से गायब ह. जबकि उ परिवार के सबहि लोग एके तरह क कागज नागरिकता सबूत के तौर पर पेश कइले रहलें.\nअसम के भोजपुरिया समाज क गोस्सा आ चिंता इ बात के लेके भी ह कि कऔनो भी दल ए बार क चुनाव परचार में एनआरसी से बाहर हो गइल लोगन के बारे में कऔनों वादा ना कइलस. एनआरसी क अंतिम सूची जब 31 अगस्त 2019 के जारी होइल त ओमे से लगभग 19 लाख लोगन क नाम नदारद रहे जे सालों से असम में नागरिक के तौर पर रहत रहे. एमे से लगभग5लाख हिंदू लोगन क नाम ह. ओहू में अधिका हिंदू बंगालिन क नाम ह बाकी मारवाड़ी अउर बिहार पूर्वांचल क भोजपुरिया भाई लोग. मानल जाला कि 2016 में भाजपा क असम में सरकार बनावे में इ सबहिन क सहयोग रहे. ई भाजपा खातिर भी चिंता क बात रहे कि जऔन हिंदू राष्ट्रवाद क बात कइके भाजपा सत्ता क सुख भोग रहल ह उहे हिंदू समाज क पांच लाख लोग नागरिकता रजिस्टर से बाहर हो गइल. कहल जाला कि एकरा बादे केंद्र क भाजपा सरकार संसद में नागरिकता संसोधन बिल लेके आइल अउर सीएए माने नागरिकता संसोधन अधिनियम बनल. सीएए में 2014 तक भारत क पड़ोसी देशन से आइल हिंदू, बौद्ध, जैन, सिख अउर ईसाई धरम के लोगन के नागरिकता देबे क प्रावधान ह.\nसीएए में पड़ोसी देश से आइल मुसलिम समाज के लोगन के नागरिकता देबे क कऔनो प्रावधान न होवे के चलिता देश भर क मुस्लिम समाज में सीएए के लेके विरोध होवे लागल. एकरा साथे ही केंद्रीय गृहमंत्री अमित शाह क इ बयान आइल कि उनकर सरकार देश भर में एनआरसी लागू करी. एकरा चलते भी मुसलिम समाज अउर नाराज हो गइल अउर देश भर में धरना देबे लागल. मुस्लिम समाज क विरोध धरना परदशन के आगा त भाजपा सरकार ना झुकल लेकिन असम में सीएए क चौतरफा भारी विरोध के चलिते ओके झुके के पड़ल. शायद इहे कारण ह कि संसद से सीएए बनना के बादो आज तक एकर अधिसूचना जारी नाही होइल ह. कहे क मतलब इ कि आजो सीएए कानून क रूप में लागू नाही हो पाइल ह. असम क विधानसभा चुनाव परचार में परदेश क भाजपा सरकार सीएए के लेके कऔनो बात नाही करत ह. सवाल पूछला पर सबहि भाजपा नेतवन क जवाब होला कि सीएए चुनाव में कऔनो मुद्दा नाही ह .. चुनाव त हम विकास के नाम पर लड़त हईं जऔन पांच साल में कइल गइल ह. जबकि बंगाल चुनाव में भाजपा क संकल्प पत्र में कहल गइल ह कि सत्ता में अइते ही पहिला कैबिनेट बइठक में बंगाल में सीएए लागू करे पर मोहर लगावल जाई. बंगाल में कुछ समाज के रिझावे खातिर सीएए के संकल्प पत्र में शामिल कइल गइल ह अउर जउन असम क पांच लाख हिंदू लोगन के नागरिकता देबे खातिर सीएए कानून बनावल गइल उ असम में सीएए क नाम लेबे से भी बचत हउअन भाजपा नेता.\nदोसरा ओर असम खातिर कांग्रेस क घोषणापत्र में सरकार बनते ही सीएए कानून के निरस्त करे क वादा कइल गइल ह. असम में आपन हेराइल आधार के फेरो पावे खातिर मूल असमिया निवासी क मूल भावना के चलिता ही कांग्रेस सीएए के विरोध कर रहल ह. 1980 के असम आंदोलन के पीछे असमिया अउर गैर असमिया विवाद रहे. असम आंदोलन में स्थानीय भाषा बोली अउर संस्कृति बचाओ क ही संघर्ष रहे. 1994 क अमस समझौता में भी 1971 के बाद असम में बाहर से बिशेषकर बांग्लादेश के आइल लोगन क पहचान कर बाहर करे क बात रहे. 2013 में सुप्रीम कोर्ट क पहल पर असम खातिर शुरू कइल गइल एऩआरसी प्रक्रिया में भी 1971 तक असमिया नागरिक के चिन्हित करे क प्रावधान रहे. असम आंदोलन कहे क त बांग्लादेशी नागरिकन के विरोध में रहे लेकिन मूल असमिया भावना गैर असमिया लोगन के विरोध में रहे.इहे कारण ह कि सीएए बनला क सबसे अधिका विरोध मूल असमिया लोगन के बीच होइल. जबकि एनआरसी से बाहर होइल5लाख लोगन के सीएए से आस जगल रहे कि उनके असम क नागरिकता फेरो वापस मिल जाई. 15000 भोजपुरी समाज के लोगन के त बिशेष आस रहे. एसे कि 1990 के अलग असम बनावे के आतंकवादी संगठन अल्फा के आंदोलन क सबसे ज्यादा शिकार बिहार अउर पूर्वांचल के भोजपुरी भाई लोग ही होइल रहे. अउर असम में भाजपा का परभाव बढ़े लागल त असमिया समाज में ओके भोजपुरी जनता पार्टी कहल गइल. असम में भाजपा के सरकार भी बनल. जाहिर ह कि उनकर सरकार बनावे में भोजपुरी समाज क भी हाथ रहे लेकिन अब उनकर परेशानी अउर बढ़ गइल ह. उनकरा समझ में ना आवत ह कि उनकर समाज केकरा पक्ष क बात करे… भाजपा के पक्ष क जे इ चुनाव में 15000 भोजपुरी भइयन के बारे में एगो शबद ना बोलत ह आ कि कांग्रेस के पक्ष क जे एक समय मतंग सिंह जइसन एगो सामान्य मनई के राज्यसभा भेज के भोजपुरी समाज क मान बढ़ौले रहे, अउर अब सीएए के रद्द करे क बात कर रहल ह. (लेखक सुशील कुमार सिंह वरिष्ठ पत्रकार हैं.)


टटका खबर, बुध, वैशाख अन्हरिया नवमी, 2078 विक्रमी – टटका खबर\nMay 5, 2021 आईपीएल, कुशीनगर, कौशाम्बी, गोण्डा, गोरखपुर, चम्पारण, पंचायत चुनाव, पलामू, बक्सर, बलिया, भाजपा, ममता बनर्जी, मिर्जापुर, रोहतास, सपा\nभारत आ ब्रिटेन अब एक दोसरा के रणनीतिक साझेदार बनि के रहिहें. काल्हु प्रधानमंत्री नरेन्द्र मोदी आ ब्रिटेन के प्रधानमंत्री बोरिस जॉनसन का बीच भइल ऑनलाइन शिखर बईठक में एकरा साथही आठ गो अउर समझौतो पर दस्तखत भइल.\nसुप्रीम कोर्ट पश्चिम बंगाल आवास उद्योग नियमन कानून 2017 के असंवैधानिक बतावत रद्द कर दिहलसि. राज्य द्वारा बनावल ई कानून घर खरीददारन के अधिकार कम करे वाला रहुवे आ केन्द्र सरकार के बनावल रियल इस्टेट (नियमन एवं विकास), कानून 2016 का उलुटा रहुवे. अदालत कहलसि कि राज्य के कानून संसद के अधिकार क्षेत्र में लँघले बा आ पश्चिम बंगाल के घर खरीदारन के हित शामिल नइखे कइले.\nचुनाव हरला का बावजूद सगरी नैतिकता के ताक पर राखत ममता बनर्जी आजु पश्चिम बंगाल के मुख्यमंत्री पद के किरिया धरीहें. चुनाव का बाद उऩुका गोल तृणमूल के पिछलो बेर से अधिका सीट मिलल बा बाकिर ममता खुद आपन चुनाव नंदीग्राम से हार गइल बाड़ी. बाकिर ममता से ममता आ नैतिकता के उमेद कइल बेकार बाति बा. पश्चिम बंगाल में भाजपा समर्थकन पर तृणमूलियन के कहर बरपल बा आ एकरा बावजूद कतहीं कवनो सुनवाई होखत नइखे लउकत.\nकोरोना के कहर से परेशान हो के आखिरकार बीसीसीआई आईपीएल के मौजूदा लीग के टारे के फैसला कर लिहलसि. अब कवनो आईपीएल मैच ना होखी.\nदेश के शेयर बाजार हाल के चुनावी परिणामन से अइसन दहशत में आइल बा कि काल्हुओ जोरदार बिकवाली देखे के मिलल. काल्हु सेंसेक्स 465 अंक आ निफ्टी 138 अंक गिर के बन्द भइल. आजुओ बाजार सपाट रहे के उमेद बा.\nभारतीय जनता पार्टी के प्रवक्ता आ सुप्रीम कोर्ट के अधिवक्ता गौरव भाटिया पश्चिम बंगाल में विधानसभा चुनावन का बाद होखत हिंसा के जांच केन्द्रीय जांच ब्यूरो से करवावे के गोहार लगवले बाड़न सुप्रीम कोर्ट से. उमेद त नइखे कि सुप्रीम कोर्ट उनुकर गोहार सुनी बाकिर देखल जाव अदालत के न्याय का कहत बा.\nकुशीनगर के जटहां बाजार में एगो औरत अपना आशिक का साथे मिल के अपना भतार के गरदन काट दिहलसि. मरे वाला के भाई का तहरीर पर पुलिस दुनु आरोपियन के गिरफ्तार कर लिहले बिया. बियाह दस बरीस पहिले भइल रहुवे आ तीन गो बच्चो बाड़ल सा ओह औरत के.\nबक्सर जिला में नदाव गाँव के रहे वाला आ अवकाश पा चुकल मानद लेफ्टिनेंट सह असिस्टेंट कमांडेंट रामविलास दूबे के निधन 98 बरीस के उमिर में हो गइल.\nपलामू के छतरपुर प्रखंड कार्यालय में काम करे वाला रोजगार सेवक के कंचनपुर गाँव के एगो आदमी से ओकर काम करवावे ला दस हजार रुपिया घूस लेत रंगे हाथ पकड़ लिहलसि पुलिस.\nपलामू जिला के हरिहरगंज इलाका में ढाब गाँव का लगे भइल एगो सड़क हादसा में तीन लोग के जान चलि गइल आ दू जने घवाहिल हो गइलें. एगो ट्रेलर बेकाबू हो के एगो मोटरसाइकिल के धक्का मारत एगो घर में घुस गइल.\nबक्सर जिला के इटाढ़ी इलाका के नुआँव गाँव में स्टेट बैंक के ग्राहक सेवा केन्द्र चलावे वाला उनवांस गांव के आदमी के बक्सर-इटाढ़ी रोड पर महदह पुल का नियरा लूट लीहल गइल. ऊ बैंक से 48 हजार रुपिया निकाल के सेवा केन्द्र पर आवत रहुवे. एगो लुटेरा धरा गइल बा बाकिर रुपिया ले के बाकी दू गो लूटेरा मोटरसाइकिल से भाग निकललें.\nकौशाम्बी जिला के सैनी कोतवाली इलाका में साढोगांव का सोझा एगो औरत अपना दू गो बेटा आ एगो बेटी लिहले ट्रेन का सोझा कूद के जान दे दिहलसि. बचवनो के मौत हो गइल एह हादसा में.\nगोरखपुर पुलिस रामगढ़ताल इलाका में चोरी करे वाला गिरोह के छह गो चोरन के कठऊर गाँव का लगे से गिरफ्तार कर लिहलसि. ओहनी का लगे से चोरी के गहना आ रुपियो बरामद भइल बा.\nपश्चिम चंपारण जिला के पथरिया इलाका में बथवरिया गांव में एगो आदमी का घर का दुआर पर पड़ल एगो नवही के लाश बरामद भइल बा. लाश मुज्जफरपुर जिला के गायघाट के रहे वाला एगो निजी फाइनेंस कंपनी के कर्मचारी के बतावल जात बा.\nरोहतास जिला के चुटिया इलाका के मधुकुपिया गांव के एगो नवही के मौत रणजीतगंज गांव का नियरा एगो ट्रक से धक्का लगला का बाद हो गइल. हादसा का बाद ट्रक चालक ट्रक लिहले भाग निकलल.\nगोण्डा नगर कोतवाली इलाका के रोडवेज बसस्टैंड पर दू गो बस का बीच में पीसा के एगो परिचालक के मौत हो गइल.\nबलिया जिला के हल्दी इलाका में सोनवानी गाँव के एगो नवहिन फाँसी लगा के जान दे दिहलसि. पुलिस मामिला के जाँच करत बिया.\nमिर्जापुर में पंचायत चुनाव में गंगासागर गाँव के प्रधान पद के प्रत्याशी के जीतला के परिणाम उनुका मौत का बाद आइल.\nयूपी में भइल तीनतल्ला पंचायती चुनाव के सगरी परिणाम आ गइल बा आ हर गोल आपन आपन दावा करे में लागल बा. सपा के दावा बा कि सबले अधिका ओकरे उमादवार जीतल बाड़ें. हालांकि ई जीत पिछला बेर के चुनाव में मिलल जीत से बहुते कम बा. भारतीय जनता पार्टी पिछला बेर से बहुते अधिका सीट पर जीते के दावा करत बिया. अगर बागी उमीदवार ना लड़ल रहतें त जीत अउरी शानदार भइल रहीत.


हरिवंश नारायण सिंह – टटका खबर\nबलिया जिला के सिताबदियारा में 30 जून 1956 के जनमल, बनारस हिन्दू विश्वविद्यालय से पढ़ल, कई एक पत्र-पत्रिका-अखबारन में संपादक, उपसंपादक, पत्रकार रहल, चन्द्रशेखर अतिरिक्त सूयना सलाहकार रहल, प्रभात खबर के संपादक रहल, जदयू के राज्यसभा सांसद रहल आ बरीस 2019 से राज्यसभा के उपसभापति रहल हरिवंश नारायण सिंह फेरु राज्यसभा के उपसभापति चुना गइलें.आजु\nपटना 06 अगस्त (वार्ता). बिहार के मुख्यमंत्री नीतीश कुमार आजु कहलन कि राष्ट्रीय जनतांत्रिक गठबंधन (राजग) का ओर से जनता दल यूनाईटेड (जदयू) के राज्यसभा सांसद हरिवंश नारायण सिंह राज्यसभा के उपसभापति पद के उम्मीदवार बनावल जइहें. नीतीश कुमार पटना में लोकसंवाद’ कार्यक्रम का बाद पत्रकारन से बातचीत में एह बाति के पुष्टि करत बतवलें


टटका खबर, शनिचर, २४ मार्च २०१२ | Anjoria's Weblog\nटटका खबर, शनिचर, २४ मार्च २०१२\nPosted on मार्च 25, 2012 by Anjoria\nयूपी के हर प्रखंड में आईटीआई खोले के बात व्यावसायिक शिक्षा मंत्री ब्रह्मा शंकर त्रिपाठी कहले बाड़न. अबहीं राज्य में सरकारी आ निजी मिला के साढ़े बारह सौ औद्योगिक शिक्षण संस्थान बाड़ी सँ.\nपोस्ट ग्रेजुएट मेडिकल कोर्स खातिर ऑन लाइन काउंसलिंग प्रक्रिया के सुप्रीम कोर्ट मंजूरी दे दिहलसि. अब जम्मू-कश्मीर आ आंध्र प्रदेश छोड़के देश के सगरी मेडिकल कॉलेजन में पीजी सीट ऑनलाइन काउंसलिंग से भरल जाई.\nभोजपुरी फिलिम “बिदेसिया” के निर्माता, निर्देशक, कहानी लेखक, आ प्रबंधक पर भिखारी ठाकुर के वारिस राजेन्द्र ठाकुर छपरा सीजेएम कोर्ट में केस दाखिल करवले बाड़न कि ऊ लोग बिना इजाजत बिदेसिया पर फिल्म बना के कॉपीराइट कानून लँघले बा लोग. राजेन्द्र ठाकुर के बिहार राष्ट्रभाषा परिषद “भिखारी ठाकुर रचनावली” के रायल्टी देबेले.\nकाल्हु शुक का दिने बनारस के ड़ीएलडब्ल्यू मजदूर संघ के प्रतिनिधि डीजल रेल कारखाना के महाप्रबंधक से मिल के आपन माँग पत्र दिहले जवना में यूनियन के चुनाव खातिर गुप्त मतदान, जल्दी से चुनाव, आ कर्मचारियन के मिले वाला कपड़ा आ जूता के गुणवत्ता बढ़ावे के माँग शामिल रहे. इहो कहल लोग की डीरेका रंगशाला में दर्शक दीर्घा बनावल जाव. एह प्रतिनिधि मंडल में डीएलडब्ल्यू मजदूर संघ के अध्यक्ष नरेन्द्र कुमार मिश्र, महामंत्री राधा वल्लभ त्रिपाठी, पीकेएन सिंह, पी के राय, अखिलेश राय, कृष्णमोहन तिवारी, अविनाश पाठक वगैरह शामिल रहलें.\nमुलायम सिंह के अनेसा बा कि लोकसभा के मध्यावधि चुनाव कबहियो हो सकेला एहसे ऊ अपना पार्टी के सरकार से कहले बाड़न कि सगरी चुनावी वादा साल भर का भीतरे पूरा कर दिहल जाव. मुलायम चाहत बाड़न कि लोकसभा के अगिला चुनाव में यूपी के सगरी सीट जीत के सपा केन्द्र में सरकार बनावे के हैसियत में आ जाव.\nकुशीनगर में केन्द्र का सहयोग से एक सौ छात्रन के रहे खातिर दलित वर्ग के छात्रावास बनावल जाई.\nसंत कबीर के निर्वाण स्थली मगहर में आजु शनिचर से छह दिन चले वाला मगहर महोत्सव के शुरूआत हो गइल.\nएनआरएचएम घोटाला का बाद अब हेल्थ सिस्टम डेवलपमेंट खातिर विश्व बैंक से मिले वाला सात सौ तिरसठ करोड़ रुपिया राज्य सरकार के भेजल जाई जे अपना को\tषागार से ई राशि जारी कइल करी. पहिले सगरी धन स्टेट हेल्थ सोसाइटी के भेजल जात रहुवे.\nजावेद उस्मानी आजु से राज्य के प्रमुख सचिव के कार्यभार सम्हार लिहले. पहिले मुख्य सचिव रहल अनूप मिश्रा के परिवहन निगम के अध्यक्ष बनावल गइल बा.\nसमाजवादी पार्टी आजु राज्य भर में आपन सगरी प्रकोष्ठ भंग कर दिहलसि. बाकिर अध्यक्ष लोग अपना पद पर बनल रही.\nराज्य में बहुते पुलिस अधिकारियन के तबादला कर दिहल गइल. अब अमृतराज के पटना के सीनियर एस पी बनावल गइल बा. तबादला भइल अधिकारियन में आईजी, डीआईजी, एडीजी वगैरह शामिल बाड़े.\nगोपालगंज केसरिया का बीच डेढ़ किलोमीटर लमहर पुल बनावे के मंजूरी मिल गइल बा. अगिला साल एकर निर्माण शुरू कर दिहल जाई.\nसिवान में दिल्ली के जेनयू छात्र संघ के अध्यक्ष रहल चंद्रशेखर के हत्या करे का मामिला में तीन जने के उमिर कैद सुनावल गइल बा. एह लोग के नाम हवे ध्रुव प्रसाद, इलियास वारसी आ शेख मुन्ना. एह लोग पर चालीस चालीस हजार रुपिया के जुर्मानो लगावल गइल बा.\nनक्सलियन के ताजा हिंसा आ अपहरण कइला का चलते बिचवनिया लोग से सरकार के बात रोक दिहल गइल. इटली के दू गो अपहृत नागरिकन के छोड़ावे खातिर बिचवनियन से बात चलते रहुवे कि नक्सली फेर एगो पुलिस अधिकारी के मलकानगिरी में हत्या कर दिहले आ बीजू जनता दल के विधायक झीना हिकाका के अपहरण कर लिहले.\nमणिपुर में दू गो अउरी उग्रवादी गुट शांतिप्रक्रिया में शामिल हो गइल बाड़े ई हवें युनाइटेड ट्राइबल लिब्रेशन आर्मी-यूटी एल ए अउर पक्कन रियुनिफीकेशन आर्मी-पी आर ए. अब कुल बाइस गो गुट एह शांतिप्रक्रिया में शामिल हो गइल बाड़े.\nकर्नाटक के मुख्यमंत्री रहल येदियुरप्पा के खिलाफ लोकायुक्त अदालत में चलत सुनवाई १८ अप्रैल ले टार दिहल गइल. आजु के सुनवाई में येदियुरप्पा आ अउरी आरोपी मौजूद रहले.\nलोकपाल विधेयक पर आम सहमति बनावे में लागल केन्द्र सरकार के उमेद बा कि ई विधेयक संसद के मौजूदा सत्र में पारित करा लिही.\nशुक का दिने केन्द्र सरकार हिंदू विवाह अधिनियम में बदलाव करे के मंजूरी दे दिहलसि जवना का बाद अब तलाक लिहल पहिले से आसान हो जाई. साथ ही तलाक का बाद बिआह बरकरार रहते बटोरल खरीदल संपति में औरत के हिस्सा मिली. गोद लिहल लड़िका भा लड़िकी के अब नैसर्गिक संतान का तरह सगरी हक मिली.\nराष्ट्रपति श्रीमती प्रतिभा देवीसिंह पाटील शुक का दिने महाराष्ट्र का जलगांव में एगो हवाई अड्डे के उद्घाटन कइली.\nसंयुक्त राष्ट्र में श्रीलंका का खिलाफ मतदान कइला का बाद भारत श्रीलंका के भरोसा दिहले बा कि ऊ मजगर आ संपन्न श्रीलंका के निर्माण में सहायता जारी राखी.\nप्रधानमंत्री मनमोहन सिंह दक्खिन कोरिया के चार दिन के सरकारी यात्रा पर आजु साँझ सिओल चहुँप गइलन. ओहिजा दक्खिन कोरिया के विदेश मंत्री किम सुंग हान आ सिओल में भारत के राजदूत विष्णु प्रकाश उनुकर अगवानी कइलन. राष्ट्रपति उनुकर औपचारिक स्वागत अतवार का दिने एगो समारोह में करीहें.\nयूरोपीय संघ सीरिया के राष्ट्रपति बशर-अल-असद के परिजन पर ताजा प्रतिबंध लगवले बावे. साथ ही यूरोपियन कंपनियन के मना कइल गइल बा कि दू गो सीरियाई तेल कंपनियन से कवनो सौदा मत करसु.\nखाड़ी क्षेत्र में दुबई, अबुधाबी, कतर अउर सऊदी अरब खातिर एयर इंडिया आपन उड़ान बढ़ावे के फैसला कइलसि. दुबई रूट पर ९४ का बदले १०९, अबुधाबी रूट पर ३० का बदले ४७, शारजाह रूट पर ३३ का बदले ४९ आ दोहा रूट पर १२ का बदले २१ उड़ान होखल करी.\nअफगानिस्तान सरकार उच्च शिक्षा खातिर भारत आ तुर्की जाये वाला विद्यार्थियन के संख्या दुगुना करे के सोचत बिया.\nभारत अपना नागरिकन से माली में चउकस रहे के सलाह दिहले बावे काहे कि ओहिजा अबही बागी सैनिक शासन का दौरान हालात अशांत बावे.\nसासाराम में भइल वीर कुंवर सिंह विश्वविद्यालय के अंतर कालेज महिला कबड्डी के फाइनल एम वी कॉलेज बक्सर के टीम जीट लिहलसि. एस बी कालेज आरा के टीम हार गइल.\nचेक गणराज्य में होखत ४३वीं ग्रां प्री मुक्केबाजी प्रतियोगिता के ५६ किलोग्राम भार वर्ग के फाइनल में भारत के शिव थापा इटली के विटोरिया जाहिन पारिनेलो से मुकाबिला करीहें.\nभारत के लिएंडर पेस आ चैक गणराज्य के राडेक स्टेपानेक के जोड़ी मियामी मास्टर्स टेनिस टूर्नामेंट के प्री-क्वार्टर फाइनल में पहुंच गइल बा.\nवित्तमंत्री प्रणव मुखर्जी के कहना बा कि आवे वाला दिन में कुछ अउर कड़ा फैसला करे के पड़ सकेला काहे कि सरकार चाहत बिया कि आर्थिक विकास दर के सही कइल जा सके.\nबंदरगाहन के बढ़न्ती खातिर निजी क्षेत्र के भागीदारी बढ़ावल जाई.\nदेश के अनेके हिस्सा में सर्राफा आ आभूषण बाजार आज आठवो दिने बंद रहल. ओह लोग के सबले बड़का विरोध एह बात पर बा कि दू लाख से बेसी के आभूषण खातिर चेक से बिक्री आ पैन नंबर लिखल जरूरी बना दिहल गइल बा. एहसे काला धन एह क्षेत्र में औतना आराम से ना आ सकी जतना आवत रहल हऽ. उत्पाद शुल्क के बढ़ोतरी के विरोध त देखावे खातिर होखत बा.\nअगिला महीना से चेक आ ड्राफ्ट के वैधता दस्तखत करे से तीने महीना ले रही. पहिले ई छह महीना ले वैध रहत रहुवे.\nशुक का दिने शेयर बाजार बढ़त ले के बंद भइल जवना के तकनीकी सुधार कहल जा सकेला.


आज़मगढ़ रोजगार मेला | उत्तर प्रदेश (युपी) के आज़मगढ़ में रोजगार मेलें की भर्ती | दसवीं पास वालो के लिए सुनहरा मौका हेल्पर पद की भर्ती 2021 - Fresherskey: Sarkari Result, Sarkari Results - Latest Online Jobs 2021 आज़मगढ़ रोजगार मेला | उत्तर प्रदेश (युपी) के आज़मगढ़ में रोजगार मेलें की भर्ती | दसवीं पास वालो के लिए सुनहरा मौका हेल्पर पद की भर्ती 2021\n1 आज़मगढ़ रोजगार मेला | उत्तर प्रदेश (युपी) के आज़मगढ़ में रोजगार मेलें की भर्ती | दसवीं पास वालो के लिए सुनहरा मौका हेल्पर पद की भर्ती 2021\n1.2.1 आज़मगढ़ रोजगार मेला | उत्तर प्रदेश (युपी) के आज़मगढ़ में रोजगार मेलें की भर्ती | दसवीं पास वालो के लिए सुनहरा मौका हेल्पर पद की भर्ती 2021\nआज़मगढ़ रोजगार मेला | उत्तर प्रदेश (युपी) के आज़मगढ़ में रोजगार मेलें की भर्ती | दसवीं पास वालो के लिए सुनहरा मौका हेल्पर पद की भर्ती 2021. 10th Pass Jobs in Azamgarh UP Rojgar Mela for working in Azamgarh.\nपद का नाम: Executive to manager\nकम्पनी का नाम: ARCTIC INDUSTRIES\n13,500 प्रति महिना


March 2012 – Page9– Anjoria\nMonth: March 2012 (Page 9)\nफगुआ बीतल चइत आ गइल. फगुआ का दिने निकलल होरिहारन के टोली भर दिन फगुआ गवला का बाद चइता गा के नयका साल के स्वागत कइलन. फगुआ आ चइता दुनु के शुरुआत हमेशा देवी वन्दना से होला. सुमिरिले मतवा, जोड़ीले दुनु हथवा हो रामा/ कण्ठे सुरवा/ कण्ठे सुरवा होखऽ नापूरा पढ़ीं…\n– जयंती पांडेय ‘एगो कहावत बा कि पाकिट में दाम नइखे तऽ राउर कवनो मान नइखे। गांव में कहल जाला कि मरद के मरद रुपिया हऽ ना तऽ सब मरद के मर्दानगी बेकार. काल कई जगहि चुनाव के रिजल्ट आइल. बड़े बड़े ज्ञानी लोग कहल कि भ्रष्टाचार के चलते कांग्रेसपूरा पढ़ीं…\nभोजपुरी के अकेला मनोरंजक टीवी चैनल ‘महुआ’ पर खास तौर से मेहरारूवन खातिर बनावल एगो अनोखा अंदाज वाल रियलिटी गेम शो ‘‘शुभ गृहलक्ष्मी’’ के प्रसारण 12 मार्च से शुरू हो गइल बा. एह शो के सोमार से बियफे ले साँज सात बजे से देखावल जात बा. पूरा पूरी गृहलक्ष्मियन खातिरपूरा पढ़ीं…\nमात्र एगारहे महीना में सिनेमा भोजपुरी जगत में आपन मुकम्मल जगहा पा लेबे में कामयाब रहल आ सिनेमा भोजपुरी के हॉटकेक बन गइल अंजना सिहं का नामे एगो रिकार्ड बने वाला बा. लखनऊ के ई शहजादी एगारहे महीना का छोटहन अवधि में एगारह गो फिलिम कर के अपना अभिनय केपूरा पढ़ीं…\nभोजपुरी अदाकारा पाखी हेगड़े के जलवा एह घरी पूरा बिहार अउर मुम्बई में कायम बा जहवाँ उनुकर फिलिम ‘‘खून पसीना’’ के धूम बा. बाक्स आफिस पर बढ़िया बिजनेस बिटोरत ई फिलिम अब आपन पचासवाँ दिन मनावे का ओर बढ़त बिया. खून पसीना में पाखी के भूमिका देखेवालन के बहुते पसन्दपूरा पढ़ीं…\nभोजपुरी के नयका सितारा प्रवेशलाल यादव पिछला एक महीना से दक्खिन भारत के विशाखापटनम् में जमल बाड़न. ओहिजा खूब मेहनत करत बाड़न आ पसीनो बहावत बाड़े. ओहिजा ऊ एगो भोजपुरी फिल्म के शुटिंग करत बाड़े. अबही एह फिलिम के नाम नइखे रखाइल. एकर निर्देशक हउवें दक्खिन भारत के निर्देशक जी.पूरा पढ़ीं…\nसिनेमा भोजपुरी के जूबिली स्टार दिनेश लाल यादव ‘‘निरहुआ’’ अब ‘‘बिदेसिया’’ हो गइल बाड़न. यशी फिल्म्स आ महुआ मीडिया के बैनर तले बनल आ भिखारी ठाकुर के नाटक बिदेसिया से प्रेरित भोजपुरी फिल्म ‘‘बिदेसिया’’ में बिदेसी के भूमिका निरहुआ करत बाड़न. आ उनुकर नया नवेली कनिया बनल बाड़ी पटना केपूरा पढ़ीं…\nभोजपुरी सिनेमा के एक्शन सितारा सुदीप पाण्डे 12 मार्च से रिलांयस के चैनल “बिग मैजिक” पर अपराध के पड़ताल करत लउकीहें. बिग मैजिक के शो ‘‘पुलिस फाइल्स’’ के सुत्रधार बाड़न सुदीप पाण्डे. ई शो बिग मैजिक पर 12 मार्च से सोमार से बियफे के रोज रात नौ बजे से देखावलपूरा पढ़ीं…\nसिनेमा भोजपुरी के जानल मानल लेखक सुरेन्द्र मिश्रा अब ‘गदर’ मचइहें आ उहो निर्माता-निर्देशक रमाकांत प्रसाद से मिल के. जी हँ, सुरेन्द्र मिश्रा रमाकांत प्रसाद के अगिलका मल्टी स्टारर फिल्म ‘गदर’ के खाली कहानिये ना ओकर पटकथा आ संवादो लिखत बाड़न. एहसे पहिले ऊ रमाकांत प्रसाद के ‘लड़ाईला अंखिया ओपूरा पढ़ीं…\nभोजपुरी साहित्यकार मनोज भावुक के पूर्वांचल भोजपुरी महासभा, गाज़ियाबाद पिछला 10 मार्च, 2012 के अपना सबले प्रतिष्ठित अवार्ड पूर्वांचल गौरव सम्मान से सम्मानित कइलसि. भोजपुरी के तमाम संस्थन का बीच साहित्यिक आ सांस्कृतिक संबंध मजबूत करे के दिशा में कइल प्रयास आ उल्लेखनीय सेवा खातिर भावुक के ई सम्मान गार्डेनियापूरा पढ़ीं…\nअगर आप भोजपुरी फिल्म ‘बजरंग’ देखब त परदा पर से नजर ना हटा पाएब. एह फिल्म में देखावल गइल बा कि नाहियो चाहत दबंगन का सोझा गरीबन के दबे के पड़ेला. एह फिल्म के देखला का बाद सामाजिक हालात से नफरत पैदा होखी आ एही में निर्देशक, लेखक अउर अभिनेतापूरा पढ़ीं…


हवन पर रोक से नाराज नीतीश कुमार नीतीश कुमार के चप्पल मरलसि – टटका खबर\nहवन पर रोक से नाराज नीतीश कुमार नीतीश कुमार के चप्पल मरलसि\nआजु पटना में होखत जनता दरबार के दौरान मुख्यमंत्री नीतीश कुमार पर एगो नवही चप्पल फेंक के मरस़लसि जवन मुख्यमंत्री नीतीश कुमार के छाती पर लागल. नवही के निशाना आ रफ्तार अइसन रहे कि केहु कुछ समझि पावे तब ले ऊ आपन काम क लिहलसि. गनीमत इहे रहल कि एह घटना के कवनो कैमरा पकड़ि ना पवलसि आ मुख्यमंत्री के अपना कुरता पर लागल चप्पल के दाग देखावे के पड़ल.\nचप्पल मारे वाला के पुलिस तुरते ध लिहलसि त नीतिश ओकरा के छोड़वा दीहलन आ अपना लगे बोला के ओकरा नाराजगी के कारण पूछलन. चप्पल फेंके वालो के नामो नीतिश कुमार निकलल आ ऊ कहलसि कि हिन्दू लोग के धार्मिक काम पर रोक लगवला से ऊ नाराज बा. नीतिश सरकार बिहार में दिन का समय पूजा हवन पर रोक लगा दिहले बिया आ अइसन करात धराए वाला के दू बरीस के जेल के कानून बना दिहले बिया.\nबाकिर सीएम नीतिश साफ कह दिहलन कि पूजा हवन पर रोक अबहीं जारी रही भले केहु उनका के गोलिए काहे ना मार देव.\nTags: चप्पल, नीतीश कुमार, हवन पर रोक


Bhojpuri: औघड़ क शाप, अउर सून होइ गयल राजा चेत सिंह क किला – dnyan pravah\nMay 4, 2021 admin\t0 Comments\tAughar, Banaras Estate, Bhojpuri, Bhojpuri News, Curse of oughar, King Chet Singh, Oughdar, Raja Chet Singh, Shiwala Mohalla\nबनारस के शिवाला महल्ला में एक ठे छोट क किला हौ. इ किला बनारस स्टेट क दूसरे नंबर क राजा चेत सिंह 18वीं शताब्दी के बीच बनवउले रहलन. आज इ किला खंडहर होइ गयल हौ. इहां चमगादड़ अउर कबूतर क बसेरा रहयला. किला क इ हालत आजू क नाहीं हौ, 18वीं शताब्दी के अंत में ही इ बीरान होइ गयल रहल. एकरे पीछे एक सच्ची कहानी हौ. कहानी एतनी अचरज वाली हौ कि केव भी सुनि के दांते तले अंगुरी दबाइ लेय. इ कहानी कम लोगन के पता हौ. गंगा के पश्चिमी तट पर मौजूद इ किला भले ही छोटा रहल, लेकिन बहुत सुंदर रहल. किला में भगवान शिव क तीन मंदिर अउर एक मंदिर सरस्वती माई क हौ. एकरे चारों ओरी बुर्ज बनल हौ. सुंदर बरामदा अउर बारादरी भी हौ. राजा चेत सिंह 1770 में गद्दी संभरले के बाद रूद्राभिषेक करावत रहलन. पूरा बनारस कार्यक्रम में शामिल होवय बदे किला में उमड़ल रहल. किला से थोड़ी ही दूरी पर अघोराचार्य बाबा कीनाराम रहत रहलन. बाबा कीनाराम सिद्ध औघड़ रहलन. ओनके मुंहे से जवन भी निकलय, उ सच होइ जाय. काशी में बाबा कीनाराम क बहुत सम्मान रहल. ओन्हय भगवान शिव क रूप मानल जात रहल. लेकिन राजा के कार्यक्रम में ओन्हय न्योता नाहीं रहल. बाबा गदहा पर सवार होइके बिना बोलउलय अपने बिलारी के साथ किला के गेट पर पहुंचि गइलन. दरबान से राजा के पास संदेशा भेजवउलन. लेकिन राजा चेत सिंह अउर ओनकर दरबारी लोग बाबा क भेष-भूसा देखिके ओनकर अपमान कइलन. उ कहलन कि इहां वेद-शास्त्र के विद्वानन क काम हौ, औघड़न क कवनो जरूरत नाहीं हौ. बाबा कीनाराम कहलन कि पहिले हमरे गदहा से वेद सुनि ले, फिर हमार बात करे. एतना कहि के बाबा अपने गदहा के एक डंडा मरलन अउर गदहवा वेद पढ़य लगल. इ दृश्य देखि के राजा अउर ओनकर दरबारी चकित रहि गइलन अउर बाबा के गोड़े गिरि पड़लन. लेकिन बाबा ओही समय चेत सिंह के शाप देइ देहलन -राजन तू हमार अपमान कइला, तोहार सर्वनाश होइ जाई, वंश न चली, इ किला बीरान होइ जाई, इहां चमगादड़ अउर कबूतर बास करहिय. राजा चेत सिंह बाबा के आगे गिड़गिड़ाए लगलन. बहुत विनती कइलन. बाबा क गुस्सा थोड़ा शांत भयल तब कहलन कि ’’अब मुंहे से जवन निकलि गयल हौ, उ त वापस न होई, लेकिन हां, एही गद्दी पर 11वें पीठाधीश्वर के रूप में हम बालरूप में आइब तब शाप से मुक्त कइ देब।ʼʼ बाबा कीनाराम क शाप सही साबित भयल अउर 1781 में वारेन हेस्टिंग के सेना के हमला के बाद चेत सिंह के किला छोड़ि के भागय के पड़ल. दुबारा उ बनारस नाहीं लौटलन. किला पर अंगरेजन क कब्जा होइ गयल अउर बाद में चेत सिंह के बहिनी के लड़िका महीप नारायण सिंह के अंगरेजी हुकूमत दुगुना सालाना कर लगाइ के बनारस स्टेट क जिम्मेदारी सौंपि देहलस. राजा चेत सिंह क 29 मार्च, 1810 के ग्वालियर में निधन होइ गयल. राजा महीप नारायण सिंह रामनगर रहय लगलन अउर चेत सिंह क किला धीरे-धीरे बीरान होइ गयल. किला में कबूतर अउर चमगादड़ क बसेरा होइ गयल.चेत सिंह क सल्तनत त खतम होइ गयल, लेकिन बनारस की गद्दी पर जेतना भी राजा बइठलन, जादातर नावल्द रहलन अउर लड़िका गोद लेइ-लेइ के गद्दी चलल. क्रीकुंड के एक कार्यकर्ता के अनुसार, अठवां काशी नरेश विभूति नारायण सिंह क्रीकुंड के तत्कालीन अघोराचार्य बाबा अवधूत भगवान राम से शाप मुक्ति क बहुत प्रार्थना कइलन. अवधूत भगवान राम कहलन कि 11वीं गद्दी पर बाबा कीनाराम वापस अइहय तबय शाप मुक्ति संभव होइ पाई, उ भी तब जब उ 30 साल क उमर पार कइ लेइहय. 10 फरवरी, 1978 के मात्र नौ साल के उमर में बाबा 11वें पीठाधीश्वर के रूप में उपस्थित भइलन. बाबा क नया नाम अघोराचार्य बाबा सिद्धार्थ गौतम राम रहल. काशी राजघराना एह दिन क बेशब्री से इंतजार करत रहल. लेकिन अब बाबा के 30 साल क उमर पार करय क इंतजार होवय लगल. वर्ष 1999 में बाबा जइसय 30 साल क उमर पार कइलन, काशी राजघराना शाप मुक्ति के प्रयास में फिर से जुटि गयल. कार्यकर्ता के अनुसार, 20 अगस्त, 2000 के दिना राजकुमारी खुद अचानक बाबा के दरबार में पहुंचि गइलिन अउर शाप मुक्ति बदे बाबा से प्रार्थना कइलिन. बाबा आवय क आश्वासन देहलन.\nबाबा सिद्धार्थ गौतम राम काशी नरेश के इहां 30 अगस्त, 2000 के पहुंचि गइलन. बाबा के स्वागत में रामनगर क पूरा महल शानदार तरीके से सजावल रहल. काशी नरेश खुद बाबा क स्वागत कइलन अउर अघोराचार्य बाबा सिद्धार्थ गौतम राम के महल के पूजा कक्ष में लेइ गइलन. पूजा-पाठ के बाद बाबा जलपान ग्रहण कइके काशी राजघराना के शाप मुक्त कइलन अउर राजा के आशीर्वाद देहलन. एकरे बाद काशी नरेश विभूति नारायण सिंह क पुत्र अनंत नारायण सिंह के दुइ ठे लड़िका भइलन -प्रद्युम्न नारायण सिंह अउर अनिरुद्ध नारायण सिंह. लेकिन चेत सिंह क किला आज भी बाबा कीनाराम क शाप भुगतत हौ. (लेखक सरोज कुमार वरिष्ठ पत्रकार हैं. यह उनके निजी विचार हैं.)\n← कोरोना को रोकने के लिए डॉक्टर फाउची ने दी भारत को ये3सलाह\nधूम मचा रहा है अंकुश राजा का भोजपुरी विवाह गीत ‘देख ला ए साली’, तृषाकर मधु का दिखा जबरदस्त अंदाज, देखें VIDEO →\nकोरोना से अनाथ बच्चों की मदद करेगी नीतीश सरकार, हर महीने मिलेंगे रुपये, योजना हुई लागू


Apr 12, 2012 जनार्दन राय, निबन्ध, भोजपुरी\nनीनि आइल निमन हऽ. जेकरा आँखि से इहाँ का हटि जाइला ओकर खाइल-पियल, उठल-बइठल, चलल-फिरल, मउज-मस्ती, हँसी-मजाक कुल्हि बिला जाला. अइसन जनाला कि किछु हेरा गइल बा, ओके खोजे में अदिमी रात-दिन एके कइले रहेला.\nनिकहा दिन से हमरो नीनि उचटि गइल बा, बाकिर हम केहू से किछु कहिलां ना. सोचीला कि बूढ़ भइला पर अइसन होखले करेला. हमरा संगे कवनो अजगुत नइखे भइल. जे साठि-सत्तर से हेले लागेला, ऊ कवनो अनहोनी का इंतजार में आँखि बिछवले रहेला, रहता देखत रहेला, हित-नात, संगी-साथी, निमन-बाउर सभे किछु एही सभ का माथे रहेला. ऐसे सोचत-विचारत रहला का वजह से उहाँका आपन आसन जमा ना पाइलां. कबो-कबो तऽ अइसन होला कि जब नीनि जनमतुवा का आँखि पर अइला से असकतियाये लागेले त अजिया, महतारी, फुवा लोगन का काफी मसक्कत करे के पड़ेला. उनुकरा मनावन में ओझइती का संगे-संगे गीत-गवनईं में जेवन लोरी दादी का मुँह से निकसेले, ओकर धुनि, रस, गंध अजबे सवदगर होला – आउ रे निनिया निनरबन से, बबुआ आवेले ननिअउरा से. आउ रे निनिया निनरबन से.\nचइत महीना रहे. कटिया लागल रहे. ताल में मसूरी पाकि के झनझना गइल रहे. टाँड़ पर पाकल रहिला के ढेढ़ी झरत रहे आ ओने दियरा में अबहीं गोहूँ चना पाकल तऽ ना रहे, बाकिर होरहा हो गइल रहे. एक ओर कटनी आ दुसरकी ओर होरहा का लालच में मन कसमसा के रहि गइल. अकसरूवा जीव दिन भर छिछिआइला से थाकि के एकदम बेबस हो गइल रहे. किछु करे के बेंवत ना रहे. लमहर सीवान में घुमते-घुमत साँझि हो गइल. एतने होला कि आपन खेत, बन बगइचा एक बेरि आँखि में उतरि आवेला. ऊहो देखेला आ अपनहूं देखि के आँखि में जुड़ाई पड़ेला.\nथाकल-खेदाइल देहि साँझि खने दुवारे डसावल बंसहट पर परि गइल. अकसरूवा होखला का नाते कबो-कबो डेरा डाँड़ि पर अइसहूं रुक जाये के पड़ेला एह वजह से हमरा घरनी का कवनो चिन्ता-फिकिर ना रहेले. भइल अइसन कि नीनि ओह दिन अपना गिरफ्त में एह कदर लिहलसि कि किछु साँवा-सुधि ना रहि गइल. अइसन बुझाइल कि निनिया आइल बा सुनरबन से.\nभईया संगे बँटवारा कवनो आजु के ना हऽ. ढेर दिन बीति गइल बाकिर हार आ हँसुली के लेके भउजी का संगे जवन उठा-पटक भइल ओकरा से तनी मन में गिरहि तऽ पड़िये गइल. नीनि ना खुललि. देरी ले सुतल देखि के भईया का मन में किछु अइसन बुझाइल कि, ई काम तऽ कबो के कइले ना हऽ. मेहरि का कहला में पड़ि के बाँटि तऽ लिहलसि, बाकिर दिल जगहे पर बा. बोलसु तऽ नहिये बाकिर बुचिया, भउजी आ भईया के फुसुर-फुसुर बोली तऽ सुनाते रहे. चइत के मुंगरी से थुराइल देहिं कवथ में ना रहे. दरद तऽ रहबे कइल, बाकिर देहिं पर परल नीमि के फूल ओकर गंध, बयार का पाँखि पर चढ़ि के तन-मन के सुहुरा के जवन गुदगुदी पैदा कइलसि ओहि दिने बुझाइल कि –\nभईया रे बिराना, तबो दहिनु बाँह.\nटेढ़की नीमु के दतुवन, ओकर खोरठी, पतई, निबावट, लवना, छाँह हमनी खातिर कतना आड़ बा, तनी-तनी बुझाये लागल हऽ. साँझि होते पतई का फुनुगी पर बइठल चिरइन के गिरोह, उन्हनी के खोता, तितिली आ कबो-कबो भुलाइल भँवरन के मटरगस्ती केतना नीक लागेले, ई कहे के बाति नइखे. ओह दिन त हम अपना घरनी का कहला में पड़िके नीमि का छाती पर जवन टाँगी चलवलीं कि ऊ कटा के बांचि तऽ जरूर गइल बाकिर हमरा छाती में जवन छेद भइल कि आजु ले ना भराइल. हमरा खूबे इयादि बा जब का पुलुई पर बइठि के उरूवा बोलल – उ—उ—उ—-उ, तऽ हमार घरनी कहली कि इहनी के बोलल नीक ना हऽ. बाकिर उनुकरा बाति पर बाति बइठावत बंसी सधू कहलनि – ई गियानी हवन जा. बोलला के मतलब ई होला कि सजग हो जा. किछु अइसन होई कि टोल-महाल में कवनो दुख, बिपति जरूर आई. ई आवे वाला बेरामी, बिपदा, बाढ़ि, सूखा, महामारी के बता के पोढ़ होखे के शक्ति देला.\nनीमि के डाढि उरूवा के ठांव बा. गौरईया के खोंता, आ माता दाई के झुलुहा बा. तऽ एकर दतुवन पतई दवाई आ टूसा टानिक बा. एकर दतुवन मुँह बसईला से लेके पेट का हर बेमारी के अचूक दवाई बा. इहे ना, एकरा सूखल डाढ़ि पर कोर पतुकी में बनावल भोजन के खाये वाला कइसनो कोढ़ी होखो, एक बरिस में जरूर ठीक हो जाई. एही से एकरा छाँव में बइठि के गांव के गोरी जवन गीति गावेली सऽ ओकर अजबे रस बा. एह छाँव में संवसार के संवारे वाली माता-दाई खुद बसेरा करेली. एहीसे भर नौरातन इनका गाछ से छेड़-छाड़ कइल ठीक ना मानल जाला. गाँव-गवई के माई-बहिन जब गावेली सऽ तऽ रोंवा भभरे लागेला –\nनीमिया के डाढ़ि मईया,\nझूलतऽ झूलत मईया के\nलगली पियसिया, कि बूंद एक ना !\nमाली-मालिनी मिलि क महामाया का किरिपा से नीमि के सींचत जवन रूप देले बा ओही तरे माता-दाई एह संवसार में रसे-बसे वाला हर जीव-जंतु के जिये, संवरे, सोचे, समुझे के बल-बुद्धि देले बानी. जरूरत एह बाति के बा इंसान के इंसान बूझी जा. भाई के कसाई समझ के काटे के ना हऽ. भाई भाई हऽ. संबंधन का बीच में खटाई डाले के बाति ना होखे के चाहीं. घाम सहि के छाँह दिहल आ दुख काटि के सुख बाँटल असली धरम हऽ. सच-सच कहल जाए तऽ आपन करमे असली धरम हऽ. एह राह-रहनि से जे रही, ओकरा करनी से घरनी आ धरनी दूनो के राहि रसगर हो जाई. संवसार मसान होखे से बँचि जाई. एहकवे बदे जे दुई कदम चली, माई के असली बेटा उहे हऽ –\n(अंजोरिया डॉटकॉम पर अगस्त 2003 में प्रकाशित रचना)\nडा॰ जनार्दन राय,\nनरही, बलिया – 277 001


‘गरदा’ बिहारो में गरदा मचवलसि – Anjoria\n‘गरदा’ बिहारो में गरदा मचवलसि\nApril 3, 2014 Editor फिल्म, मनोरंजन 0\nचेन्नई में रिलीज हो के ‘गरदा’ फ़िलिम इतिहास रचलसि आ अब बिहारो में गरदा मचा दिहलसि.\nपिछला 28 मार्च के बिहार के पैंतीस गो सिनेमाघर में ‘गरदा’ रिलीज भइल त अइसन ओपनिंग बटोरलसि जवन आजु का तारीख में बड़का स्टारो लोग नंइखे बटोर पावत. मजे के बाति त इ भइल कि जब निर्माता श्रवण कुमार खुद दरभंगा के सिनेमाघर के मुवायना करे गइलन त भीतर जाए खातिर आधा घंटा ले इन्तजात करे पड़ल. कुछेक सिनेमाहाल में मल्टीस्टारर फ़िल्म देवरा भईल दीवाना आ चरणों की सौगंध उतार के एह ‘गरदा’ के लगावल गइल.\nएस एस फिल्म फैक्ट्री के परोसल आ एस के फिल्मस (चेन्नई) के बैनर तरे बनल एह फिलिम के लेखक निर्देशक पराग पाटिल, निर्माता श्रवण कुमार एच आ कार्यकारी निर्माता रमेश चन्द्र शर्मा हउवें\nमुख्य भूमिकन ऐक्शन किंग विराज भट्ट अउर हॉट केक अंजना सिंह का= साथे बालेश्वर सिंह, हैप्पी, धर्मेन्द्र सिंह, पूनम दूबे, प्रिया शर्मा, राम मिश्रा, सी .पी . भट्ट, राजकपूर शाही, दीपक भाटिया, साहिल शेख, वैभव राय, संजय वर्मा, कृष्णदेव राणा, इंद्रसेन यादव, सीमा सिंह, नेहा तिवारी,हार संजू चौहान, वारिस शाह, मनोज श्रीवास्तव वगैरह बाड़ें.\nनिर्माता श्रवण कुमार कहले कि ‘आज गरदा अच्छा कमाई करत बिया आ एकरा ला हम पूरा टीम के धन्यवाद देत बानी. साथ ही एस एस फ़िल्म फैक्टरी आ एकर संचालिका शाहजहान शेख के आभारी बानी जिनका से जुड़ल हमरा ला सगुनिया साबित भइल बा.\nचेन्नई का बाद बिहारो में सराहल जात बाड़ें बालेश्वर सिंह


म से मोदी आ म से महंगाई – Anjoria\nबाबा लस्टमानंद अचके में कहले कि जान जा रामचेला कि एक दिन रात में अचके मोदी जी के अंघी खुल गइल. नेता लोग खास कर मंत्री लोग के अंघी टूट गईल बड़ा बडहन आ शुभ बात हऽ. अब जब अंघी टूटि गइल तऽ पलंग पर उठि के बईठ गइले. बईठ के र्आख खोल तारे तऽ सामने का देखऽतारे की महंगई खाड़ बिया. देखते ऊ खिसिया गइले, कहले अरे डाईन, एहिजा काहे खाड़ा बाड़े?\nमहंगाई हंसलस कि वाह प्रधानमंत्री जी आपके ‘महंगाई डायन खाय जात है’ वाला गीत याद बा? मोदी जी आउर खिसिया गइले. कहले, अरे जब ‘जब दिल मांगे मोर’ वाला याद रह सकेला त डाइन वाला काहे ना, लेकिन तूं बताव कि एहिजा काहे आइल बाड़िस?\nमहंगाई फेर हंसलस आ कहलस कि ‘दिल मांगे मोर.’\nमोदी ज खिसिया गइले, तोर अतना साहस कि तूं हमरा बोल में बोल मिलावे.\nमहंगाई कहलस, चाचा जब आपके पार्टी के लोग आपके समर्थक लोग आ अब त इहां ले सुनाता कि संघ वाला गण लोगो आपके सुर में सुर मिलावऽता. हम मिला दिहनी त कवन अपराध हो गइल?\nमोदी जी पैंतरा बदलले कि अब ले त तोरा एहिजा से चल जाये के चाहत रहे लेकिन ते ना गइले.\nमहंगाई इतरा के कहलस, मोदी चाचा, हम कवनो गुजरल समय ना हईं कि लवट के ना आ सकीं. वइसे हम गइले कब रहनीं. ई त अलग बात बा कि आपके चुनाव प्रचार के समय लोग आपके आवे के मतलब हमरा जाये से लगा लिहल. ई त हमार गलती ना हऽ.\nअब मोदी जी एकदम जामा से बाहर हो गइले आ शेर अइसन गुरगुरा के कहले, कि अरे तोरा हमरा से डर नइखे लागत?\nमहंगाई कहलस, डर काहे लागी, अपने से तोगड़िया डेरइहें, संघ वाला लोग डेराई लेकिन हम काहे डेराएब? जहां ले डेराये के सवाल बा तऽ डेरवाये में हम अपने से कम नइखी.जहां ले बानी बेसी बानी.\nमोदी जी कहले, हमरा पर रोब मत गांठ. मालूम बा कि हमरा से अमरीका ब्रिटेन के राष्ट्रपति आ प्रधानमंत्री लोगो रोब खाला.\nमहंगाई कहलस, चाचा हमरा के अमरीका ब्रिटेन मत देखावऽ. हम त अपने ग्लोबल हईं.\nमोदी जी कहले, अतने हिम्मत रहे त राति खान लुका के काहे आइल बाड़ू हमार नींद खराब करे?\nमहंगाई कहलस, चाचा, हमरा वजह से नींद त बहुत लोग के खराब होला. ई दोष त सभे देला. सरकार होखे चाहे गंवार. आ आपके उठावल त हमार इरादा ना रहे, हम त चाहेनी कि सरकार घोड़ा बेंच के सुतो कि हमार बढ़ोत्तर दिन दुगुना आ रात चौगुना होखो. ई नारा त भुला जाई आ अपना लोग बाग के समझा दीं कि अब ना कहो कि ‘बहुत हुई महंगाई की मार, अबकी बार मोदी सरकार.’\nअब लगले मादी ओकरा से पोलिटिक्स करे, ‘अइसन ना हो सके कि हम सब एकठ्ठे ना रह सकीं.’\nमहंगाई कहलस, ऊ तऽ हम तबसे करऽतानी. हम साथहीं रहे के आइल बानी एह रात में. कइसे छोड़ी हमार आ राउर राशि नाम एके ह. छोड़ब कइसे?\nPrevious Post: परुआ बैल के हेहव के आसा (बतकुच्चन 166)\nNext Post: नेहाश्री के देखि के लाडला खेसारी लाल के दिल काबू मे नइखे रहि जात\nम से मोदी आ म से महंगाई …. bahut kub…bahut kub.


फूल पतई हवा बा हैरान – Anjoria\nफरवरी 4, 2014 कवि गोष्ठी, पाती, बलिया, विश्व भोजपुरी सम्मेलन\nविश्व भोजपुरी सम्मेलन के बलिया इकाई आ भोजपुरी के चर्चित पत्रिका ‘पाती’ का सहभागिता में बलिया के श्रीराम बिहार कालोनी में पाती कार्यालय का सभाकक्ष में एगो स्तरीय सरस काव्य उत्सव के आयोजन भइल.\nमऊ पी॰जी॰ कॉलेज के डा॰ राम निवास राय का आतिथ्य में आ डा॰ शत्रुघ्न पाण्डेय के अध्यक्षता में भइल एह कवि गोष्ठी के शुरुआत शिवजी पांडेय रसराज के सरस्वती वंदन आ गीत पाठ से भइल. डा.कमलेश राय आ डा॰ अशोक द्विवेदी का गीतन में गँवई संस्कृति, राष्ट्रीय चेतना आ प्रेम के तरलता भाव विभोर कइलस. उहवें मिथिलेश गहमरी, शशि प्रेमदेव आ मोइन हमदम के जीवन धर्मी धारदार गजलन से एगो नया समाँ बन्हा गइल. कमलेश जी के ई लाइन सुमधुर वातावरण तइयार कइलस – “सकुची सकुचि उगे सुरुज किरिनिया, फुलवा पंखुरियो न खोले, सवेरे भोरे अब त चिरइयो न बोले..’. डा.अशोक द्विवेदी के प्रेमसिक्त उद्रेक के रचना शिल्प एगो नये अन्दाज में उभरल – “उहे धरती, उहे सुरुज चान, ओइसहीं बा दिल अभी नादान, हम का लिखीं दूसर ?” “प्यार धरती के गहे आकाश ओलरल, मीठ चितवन में लसल ठहराव के पल. फूल पतई हवा बा हैरान, हम का लिखीं दूसर?”\nकन्हैया पाण्डेय, त्रिभुवन सिंह प्रीतम आ हीरा लाल हीरा, पारिवारिक आ सामाजिक विसंगति में मानवी मूल्य खोजत लउकल त विष्णुदेव तिवारी आ राम निवास राय के मुक्त छन्द में दिल दिमाग झकझोरत कविता सुने के मिलल. शंकर शरण, शत्रुघ्न पाण्डेय, कंचन जमालपुरी, रामेश्वर सिंह, नवचन्द्र तिवारी, फतेह चन्द बेचैन, डा॰ जनार्दन राय आफि कवियन के रचना गोष्ठी का फलक के विस्तार देत लउकल.\nमिथिलेश गहमरी के शेर पर खूब वाहवाही मिलल – “जरूर चाँदनी विहँसी, सुतार होखे दीं, उदास चान के गरहन से पार होखे दीं”. शशि प्रेमदेव संचालन कइलन आ डा॰ श्रीराम सिंह धन्यवाद प्रकाश में “कविता उत्सव” के उपलब्धियन के बखान कइलन. ई गौर करे वाली बात बा कि “पाती” का ओर से बलिया शहर में हर महीना अइसने उत्कृष्ट साहित्यिक सांस्कृतिक आयोजन होला जवन सांस्कृतिक साहित्यिक रचनाकर्म के प्रोत्साहन का साथ, सार्थक सामाजिक हस्तक्षेप करेला.


Bollywood Favorite Couple Ajay Devgn And Kajol Love Story Bhojpuri » LyricsMINTSS\nBollywood Favorite Couple Ajay Devgn And Kajol love Story Bhojpuri\nप्यार, नेह, मोहब्बत ई सब एके लसी-धागा के अलग अलग नाम ह. उ लसी धागा जवन कवनो आदमी के लाग जाव त ओकरा जीवन में बहुत कुछ बदल देला. प्यार सफल भइल त आदमी आदमी बन जाला ना त आशिक बन के पीड़ा के सहत रहेला, घुटत रहेला. फिल्मी जगत में लभ में पगलाये, बउराये आ बर्बाद होखे के ढ़ेर कहानी बा बाकिर आज फिल्मी सुग्गा एगो अइसन कथा सुनाई जे में प्यार रिश्ता के आकार देले बा आ अब त ओह बगिया में ल रामजी के कृपा से दू-दू गो फूलो खिल गइल बा.\nकिस्सा अजय-काजोल के\nअजय देवगन भारतीय सिनेमा उद्योग के एगो बहुत बड़ सितारा हवें. मान लीं कि अगर भारतीय फिल्म जगत एगो आकाश बा त अजय ओमें के एगो देर से चमकत सितारा बाड़ें. 1991 में फिल्म ‘फूल और कांटे” से अपना करियर के शुरुआत करे वाला अजय पहिले फ़िल्म के बाद से एक्शन स्टार के रूप में स्थापित हो गइलें. सांवर रंग, बड़-बड़ अउरी भावपूर्ण आंख, लमहर चेहरा मोहरा वाला अजय 90 के दशक में खूब नामो कमइलन अउरी प्रशंसक भी. इयाद बा ओह बेरा अजय देवगन कट बाल रखाव. अजय के प्रसिद्धि एगो हँसमुख आ चुहलबाज अभिनेता के रूप में भइल रहे जे अपना किरदारन में अक्सर कॉलेज बॉय बने आ बाद में एक्शन बॉय. बाकिर असल जिन्दगी में अजय तबो बहुत अंतर्मुखी स्वभाव के रहलें अउरी अभियो बाड़ें.\nअजय लोग से कम बात करे खातिर फ़िल्म जगत में जानल जास. कई गो लोग त उनके एही आदत के चलते अकड़ू भी समझे. बाकिर उ स्वभाव से ही रिज़र्व टाइप के इंसान हवें. 1995 के बात ह, फिल्म ‘हलचल’ के शूटिंग होत रहे. अजय देवगन के साथे शूटिंग चलत रहे, हीरोइन के सीन बाद में रहे. एगो इंडस्ट्री में लगभग स्थापित हीरोइन सेट पर आइल. उ पुछलस कि फ़िल्म के हीरो के ह? लोग एगो कोना में कुर्सी पर बइठल अजय के ओर इशारा कइल. अजय तब इंडस्ट्री में स्थापित हो गइल रहलें. बाकिर तब एह बेरा लेखां सोशल मीडिया ना रहे अउरी ना एंटरटेनमेंट चैनल के बाढ़ कि अब लोग साथे काम करे से पहिलहूँ एक दूसरा के चिट्ठा खोल के बइठल रहेला. उ हीरोइन देखलस कि हीरो त सिगरेट पर सिगरेट पी रहल बा. लागत बा कि कवनो चिमनी से धुआं निकल रहल बा. उ देखते बड़ा शंकित हो गइल कि एह हीरो के साथ त हम ई फिल्म कइसे करब? अब भगवाने पार लगइहें. आ सच में देखी ना, भगवान सच में बेड़ा पार लगा दिहलें. जवन हीरो के साथे उ हीरोइन एगो फिलिम करे में सशंकित रहली, ओकरा साथे आज जिनगी के 22 गो बसंत गुजार चुकल बाड़ी अउरी आगे भी ई साथ बरकरार रही. जी, उ हीरोइन अउरी केहू ना काजोल हई जिनका से अजय देवगन बियाह कइलें.\nलव एडवाइस देत देत एक दूसरा से लव कर लिहल लोग\nपहिले एक दूसरा के लव सेटिंग ठीक करे में मदद कइल लोग बाद में खुदे एक दूसरा से सेटिंग कर लिहल लोग. दरअसल बात ई भइल कि जब फिल्म हलचल के शूटिंग चलत रहे तब दुनु जाना में साथे काम करत करत दोस्ती हो गइल. अजय चुप्पा आदमी रहलें, काजोल दिन भर बिना पूर्ण विराम के बोले वाली लइकी. एही से एक जाना सुने वाला मिल गइलें अउरी एक जाना बोले वाला. बस एही जा सेट बइठ गइल. दुनु जाना में अच्छा दोस्ती हो गइल. तब दुनु जाना दोसरा दोसरा के डेट करत रहे लोग. एही से जब अजय के अपना रिलेशनशिप में कवनो दिक्कत आवे त काजोल उनके एक्सपर्ट एडवाइस देस आ जब काजोल के कवनो हेल्प लागे त अजय देस. एकदम फिल्मी स्टाइल में सब कुछ चलत रहे. दुनु जाना दूसरा दूसरा जगह बिजी रहे लोग एहीसे आपस में सेटिंग करे के बिचार ना आइल. फ़िल्म के शूटिंग खत्म भइल आ दुनु जाना फोन पर कनेक्ट हो गइल लोग. बाकिर तार जुड़ गइल रहे दुनु जाना के. अइसन समय के चक्र घूमल कि काजोल के ब्रेकअप भइल ओही समय अजय के भी अपना तत्कालीन पार्टनर से ब्रेकअप हो गइल.\nदरअसल, समय चक्र रास्ता के ब्लॉकेज हटवलस. दुनु जाना ब्रेकअप दर्द के कम करे खातिर एके दूसरा के ओर फोकस होखे लागल लोग अउरी मुलाकात बढ़त गइल. ‘ना मिलो हमसे ज्यादा कहीं प्यार हो ना जाये’ वाला किस्सा हो गइल. दुनु जाना में प्यार हो गइल अउरी गहरा प्यार हो गइल बाकिर केहू इजहार ना कइल. अजय अपना निजी जीवन में गैर – अभिव्यक्ति वाला आदमी हवें. उ काजोल के कबो घुटना पर बइठ के ना प्यार के इजहार कइलें ना शादी के.\nबेडरूम से निकल बियाह कइलें आ फेर वापस उहें लौट गइलें\nअजय देवगन आ काजोल के बियाह बड़ा कम हो हल्ला में भइल. अजय देवगन के छत पर बियाह भइल आ खाली घर के लोग ही उहाँ उपस्थित रहे. अजय एक बार एगो शो में कहलें कि उ बैडरूम से तैयार होके निकललें अउरी बियाह कइला के बाद वापस लौट गइलें. दुनु जाना के बियाह भइला के चार साल बाद बेटी न्यासा भइली अउरी बेटी के भइला के7साल बाद बेटा युग भइलें.\nदुनु जाना के पारिवारिक जीवन नीक गुजर रहल बा अउरी सियाराम असहीं गुजारे. एह तरह विपरीत ध्रुव के दू लोग के बीच पहिले प्रेम भइल आ ओकरा बाद जीवनसाथी बनल लोग.\n(लेखक मनोज भावुक भोजपुरी साहित्य और सिनेमा के जानकार हैं )\nTags: Ajay Devgn, Bhojpuri News, Kajol\nBox Office: ‘Matrix Resurrections’ Passes China Censorship\nTrish Stratus – Bio, Age, Net Worth, Height, Married, Nationality, Instagram


दो दिल एक लुटेरा – Anjoria\nदो दिल एक लुटेरा\nसावन फिल्म्स के बैनर में बने जात फिलिम ‘दो दिल एक लुटेरा’ के मुहूर्त पिछला दिने मुम्बई के आदर्श नगर का पंचम स्टूडियो में बहुते धूमधाम से भइल. एकर लेखक-निर्देशक चंदन उपाध्याय आ निर्माता घनश्याम ठाकुर हउडें. एह कॉमेडी लव स्टोरी फ़िलिम के देख दर्शक पेट पकड़ के हँसीहें. फिलिमपूरा पढ़ीं…


दीपक हत्या काण्ड – टटका खबर\nदीपक हत्या काण्ड\nदिल्ली के खरबपति कारोबारी आ बसपा नेता दीपक भारद्वाज के हत्या के कहानी सामने अइला का बाद सभे सन्न रहि गइल बा. दीपक भारद्वाज के मारे खातिर उनुकर आपन छोट बेटा नीतेश छह करोड़ रुपिया के सुपारी दिहले रहल. देश के अपराध जगत में अबले अतना महँग सुपारी केहू ना दिहले रहल. बेटा बाप से


भोजवुड में बाप – Anjoria\nभोजवुड में बाप\nकर्तव्य, कुरुक्षेत्र आ ऐलान-ए-जंग जइसम फिलिमन में आपन धाक जमावे वाला विक्रांत सिंह अब भोजवुड में बाप बने ला तइयार हो गइल बाड़े. जल्दिए उनुकर एगो नया फिलिम आवे वाली बा “बाप”. एह फिलिम में गाँव के एगो अनेरिया लइका राजनीति में उतर जा ता इ सगरी राजनीति अपना हाथे ले के बन जात बा सभकर “बाप”.\nएही कथानक के रोचक अंदाज़ में फिल्मावे के कोशिश कइले बाड़न निर्देशक रवि कश्यप. उनकर कहना बा कि अपराधी हालात से उपटेलें. समाज के कुछ लोग आपन हित साधे खातिर ओहनी के उपटावेला आ जब ऊ खुदे जड़ पकड़े लागेला त फेर उहे लोग ओकरा के खतम करे में लाग जालें. बाकिर तले ले ऊ अपराधी अतना ताकतवर हो गइल रहेला कि ऊ ओही लोग का खिलाफ हथियार उठा लेला.\nदेखल दिलचस्प रही कि का “बाप” के बाद विक्रांत बन जइहें भोजवुड के असली बाप?


जबरदस्त खलनायक हउवें बालेश्वर सिंह – Anjoria\nफिलिमन का कहानी में वइसे त नायक के भूमिका बहुते अहम होले बाकिर देखेवालन के हीरो के कलाबाज़ी तबहिए पसंद आवेला जब खलनायक के भूमिका जबरदस्त होले. अभिनय में प्रवीण अभिनेता बालेश्वरो सिंह आजुकाल्हु हर हिट फिलिम के हिस्सा बनल जात बाड़ें आ उनुका खल अभिनय के तारीफ सिनेप्रेमियन का अलावे सिने जगत के लोगो करत बा. बिहार में हालिया प्रदर्शित फिल्म ‘दिल ले गईल ओढनिया वाली’ के मिलल सफलता से भोजपुरी सिने जगत खुश बा.


Bhojpuria.com | आधी रोटी खाएब, इंजीनियरिंग कालेज खुलवाएब\nHome Samachar Vishesh आधी रोटी खाएब, इंजीनियरिंग कालेज खुलवाएब\nआधी रोटी खाएब, इंजीनियरिंग कालेज खुलवाएब\t24 January 2010\tKanchan Kishore\tबक्सर। एकरा के गांव वालन के जज्बा ही कहल जाई कि कम पढ़ल-लिखल भइला के बावजूद ऊ लोग उच्च शिक्षा खातिर आपन काफी-कुछ न्यौछावर करे खातिर तैयार बा। ओह लोगन में ललक बा कि अपना आये वाली पीढ़ी के इंजीनियरिंग आ डाक्टरी पढ़ाई पढावल जाव, भले ही ओकरा खातिर ओह लोगन के एकर कवनो कीमत चुकाये के पड़े, कवनो त्याग करे के पड़े।\nबिहार के बक्सर जिला के अरियांव गांव के लोग का एही जज्बा का तहत इंजीनियरिंग कालेज बनवाये खातिर ना सिर्फ आपन जमीन दान में दे दिहल, बल्कि अनापत्ति प्रमाण पत्र खातिर 35 लाख रुपया के धनराशि भी आपस में चंदा करके जुटा लिहल। एह गांव के लोग एहिजा आधी रोटी खाके भी गांव में इंजीनियरिंग कालेज खुलवाये के संकल्प लेले बा। आ ओर संकल्प के पूरा करे खातिर आपन बेशकीमती बीस एकड़ जमीन त दान कइलही बा, घर-घर से चंदा भी जुटवले बा, जवना से कालेज के भवन के निर्माण शुरू हो गइल बाटे। एह गांव में विद्यादान सोसाइटी का ओर से बनावल जा रहल एह तकनीकी व प्रबंधन संस्थान के राज्य सरकार से अनापत्ति प्रमाणपत्र आ अखिल भारतीय तकनीकी शिक्षा परिषद से मंजूरी मिल चुकल बाटे। एही साल अगस्त से एहिजा चार ट्रेड में पढ़ाई शुरु होखे के संभावना बा।गांव वालन के जज्बा के अंदाज एही से लगावल जा सकेला कि गांव के किसान सारंगधर सिंह कालेज खातिर तीन एकड़ जमीन दान दे दिहले, जबकि शिवयश सिंह, रामबहादुर सिंह, परशुराम सिंह, रामाकांत सिंह, अवधेश सिंह आ अजब दयाल सिंह जइसन कई गो किसान मुफ्त में ही आपन जमीन सोसाइटी के नाम रजिस्ट्री कर दिहल। एकरा अलावा ई लोग भवन निर्माण खातिर भी कार सेवा कइ रहल बाटे। अब ले कालेज भवन के नींव में खर्च राशि आ एनओसी खातिर राज्य सरकार के पैंतीस लाख रुपया गांव वाला लोगन के जुटाइल चंदा के रकम से ही दिहल गइल बाटे। निर्माण कार्य में योगदान खातिर किसान चतुर्भुज सिंह आपन किसान विकास पत्र भी तुड़वा चुकल बाडे। कालेज खातिर आसपास के गांवन में घर-घर जाके चंदा जुटाये में लागल मनोज सिंह के कहनाम बा कि गांव वाला लोग स्वेच्छा से पांच सौ से लेके इक्कीस हजार तक दान दे रहल बाटे।एह कालेज का सपना देखे वाले आ सोसाइटी के अध्यक्ष (रक्षा अनुसंधान विकास संस्थान [डीआरडीओ] के पूर्व वैज्ञानिक) सूर्य कुमार सिंह बतवलन कि गांव वालन के सहयोग से इंजीनियरिंग कालेज आकार ले रहल बाटे। जमीन छोड़के ग्यारह करोड़ के एह प्रोजेक्ट पर अब तक एनओसी लेवे आ निर्माण कार्य में डेढ़ करोड़ रुपया खर्च हो चुकल बाटे। ई धनराशि गांव वालन के मदद से ही एकत्रित हो सकल बा। वइसे गांव वालन के एह लगन के देख के अब बैंक भी मदद खातिर तैयार हो रहल बाटे। सिंह के कहनाम बा कि पहिला चरण में एआईसीटीई से कंप्यूटर साइंस, इलेक्ट्रानिक एण्ड कम्यूनिकेशन, इन्फारमेशन टेक्नोलाजी आ इलेक्ट्रानिक एंड एलेक्ट्रिकल ट्रेड में साठ-साठ सीटन के अनुमति मिलल बाटे। एह कॉलेज के एकेडेमिक व प्रशासनिक भवन अप्रैल तक बने आ एह में एही साल पढ़ाई शुरू होखे के संभावना बाटे। [स्त्रोत: कंचन किशोर/ जागरण]Related news items:\nचलत बस में भइल छात्रा लोगन के उत्पीड़न\nComments (11)\tकॉलेज के निर्माण में लागल लोगन के हमार नमन...\t1\nSunday, 24 January 2010 16:00\tSudhir Kumar\tएह समाचार के पढला के बाद बुझाते नइखे कि का लिखल जाव...\nहम बस एके बात कह सकेनी कि ई खाली बिहार में हो सकेला, आउर कहीं ना... काहें कि ई उहे बिहार ह जहंवा दुनिया के पहिला गणतंत्र (लिच्छिवी) के शुरुआत भइल रहे... ई उहे बिहार ह, जहाँ नालंदा विश्वविधालय रहे, जहाँ दुनिया भर के लोग पढे आवत रहे... ई उहे बिहार ह, जहाँ से बौद्ध आ जैन धर्म फलल-फूलल रहे, आ देश-विदेश में प्रसिद्ध भइल रहे... ई उहे बिहार ह, जहाँ से गुरु गोविन्द सिंह जी सिख संप्रदाय के विश्वव्यापी बनवनी... ई उहे बिहार ह, जहाँ महात्मा गाँधी के अपना पहिला आन्दोलन शुरु करे के प्रेरणा मिलल... ई उहे बिहार ह, जहाँ के कुंवर सिंह अस्सी साल के उमिर में भी अंग्रेजन के खिलाफ लडल रहनी... अउर त अउर, ई उहे बिहार ह, जवना के अशोक चक्र लागल सिक्का (आ नोट) आजो एह देश में चलेला, आ ओही अशोक चक्र के देश के सरकारी चिन्ह का तौर पर भी इस्तेमाल कइल जाला.\nएक ओर जहाँ लोग सरकार का लगे एगो प्राइमरी स्कूल खोले खातिर भी आवेदन देत-देत हार जाला, ओहिजे एह घटना के देख के एगो शेर याद आवता - "खुदी को कर बुलंद इतना कि हर तकदीर से पहले खुदा बंदे से खुद पूछे, बता तेरी रजा क्या है..." अपना बुता पर मात्र चंदा काट के करोडो रुपया के इंजिनियरिंग कॉलेज बनाये के जवन प्रोजेक्ट शुरु कइल गइल बाटे, वइसन काम आज से पहिले शायद एह देश में एके बार भइल रहे, जब महामना मदन मोहन मालवीय बनारस हिन्दु विश्वविधालय के नींव रखले रहनी. लेकिन ओह समय महामना बहुत बडहन व्यक्तित्व रहनी, आ उनुका एक पुकार पर लोग पइसा लुटावे के तैयार होत रहे. लेकिन एह गाँव के साधारण लोग ई देखावता कि सपना बडा होखे के चाहीं, सोच बडा होखे के चाहीं... ओकरा बाद हर मुश्किल आसान हो जाला.\nएक गरीब मानल जाये वाला राज्य के इच्छा-शक्ति के साक्षात प्रमाण ह ई घटना... ई घटना हमनी के माटी से जुडल लोगन के ताकत के अहसास करा रहल बाटे. ई घटना ओह लोगन के मुँह पर एगो तमाचा हवे, जे गांव के लोगन के पिछडा समझेला. एह घटना के देखला के बाद एक बात बहुत साफ बा, कि बिहार अगर अपना जिद पे आ जाव, त आजो ना सिर्फ एह दुनिया के एगो नया राह दिखाये में सक्षम बा, बल्कि लोगन के जिये के एगो अंदाज भी सिखा सकेला.\nएह गांव से जुडल आ ओह कॉलेज के निर्माण में लागल लोगन के हमार नमन...\nappreciate to people\t2\nMonday, 25 January 2010 20:39\tranjeet mishra\tthis isavery good effort from baksar people.I pray to God that every bihari people think and work for bihar progress. Baksar people give good example for every bihari people.\ngood job by villagers\t3\nWednesday, 27 January 2010 17:17\tkrishna kant ojha\tRespected sir/villagers\nI read this column in bhojpuria.com, Really i can't aspects from villagers they doing this.I haven't any words to praise those villagers. Good job doing by them. if they have an a/c for donation then mail to me. I Mr. K K Ojha belongs to vill+post- ojha baraon, near by arion. my father is ritd from army(ex army t.k.ojha)\nthkx & rgd\nKHUSI BHAEL\t4\nThursday, 28 January 2010 18:48\tYASHWANT SINGH (BUXAR)\tHamenews sun ke bahut khush bhaeni ki puche ke naekhe kahe ki aaj tak padhe wala laekan log ke dosra jagah nam likhwave me auri padhai kare me katna paisa lagal auri barbad bhi bhael ab u cheez dekhe aa sune ka na mili. Sab ghar-parivar chor ke atna atna dur padhai kare khatir auri upar se sala admission me bhi dikkat,esab cheez se mukti mil jae hamni ke aawe wala generation ke. Ab sudhir bhai atna like dele baran u kam naekhe. Hamni ke bihar bhavisya me jarure aage jae aurecheez sab kehu dekhi j log bihar k dosra nigah se dekh rahal bate.\nDhanyabaad !\t5\nThursday, 04 February 2010 11:30\tS K Singh\tAap logan ke comments dekh kar hamar man badhal.\nSabke Dhnayabad aur aage ke sahyog ke apeksha rakhat bani.\nVidyadaan ke website (www.vidyadaan.org) par ja kar samy samay par updates dekhat rahe ke ba.\nraura logan ke,\n- S K Singh\nlogan ke jajba\t6\nThursday, 18 February 2010 20:14\tchandra shekhar singh\tbihar ke log me jawan jajbat ba u kahi ke logan me naekhe. bihar ke log aaj bahut gagah par kam kar rahal bade lekin kuch karan ke wagah se wo log aapna bihar me kam naekhhe kar sakat lakin aaj hamni ke sarkar sahayata kar rahal ba bhiya log wapas dhire-2 aa rahal ba. Bihar ago aisan rajya ba jahwa ke log duniya ke kona-2 me badan kahe ????\nhunar aur jajbat ke wagah se.\naesane jajbat ham buxar ke ekra gaw me dekhat bani.\nGreat emmotional moment for me\t7\nTuesday, 09 March 2010 16:13\tJitendra Gupta\tDear all,\nFirst of all, i want to salute every person for your great effort and i am feeling very emotionally with this News.\ni am also from Bihar (Gaya-Nawadah Distt), Warisaliganj & staying in Delhi and Doing MBA IT and working asaSupport engineer in AIDC & RFID last3years so i know the painfull moment to leave the house.\nI can say this type of example, we can see in our Bihar only and hope that this institute will be world lavel and people will come to study here all around world. We know that bhagwan Budha, Mahavir got enlightment in Bihar and Nalanda was the center of education. we are looking same for this institute.\nI CAN NOT EXPRESS MY FEELING WITH THESE WORD. its great pleasure that i can do some thing for you & our Bihar also.\nWe are very proud of Villagersto oepn eng college.....\t8\nMonday, 04 October 2010 16:52\tRamesh Kumar singh\tRespected Villagers/Scientist\nToday I was study biography of Dr Vashisth Narayan Singh and saw bhojpuria.com sites and using this site i have read आधी रोटी खाएब, इंजीनियरिंग कालेज खुलवाएब.\nI am very proud of read this blog. every villagers’ donate his land and some distrbutes money to open engineering college. If this type of think of each people of (Bihar). then we do not go other state like Karnataka, Tamil and Maharashtra for study.\nI have visited the web site of this eng college. It is very nice building. Front view is very attractive. I think after5to6years this institute will be top 20 institutes in India. I am requesting to chairman open also MCA and MBA College in this campus.\nToday I am very happy to open new eng college………………..\nI am basically belonging from vill Sunder dwath (Rohtas). Near about 25 km from Eng College.\nI also request to Bihar government financial also help of this institution\nCurrently work in CMM5level company Pune\nSab logo ke pranam aur namskar........\nBahut khushi k baat ba.\t9\nThursday, 28 October 2010 19:45\tUMESH KUMAR SINGH DUMRAON,BUXAR\tsabse pahle ariaon gaon aur aas pas k log k hamar namaskar. E jaan k bahut khusi bhail k aapan jila me engineering aur management collage kule jaat ba.\nBahut kushi k baat ba.\t10\nThursday, 28 October 2010 20:14\tUMESH KUMAR SINGH\tSabse pahle Ariaon gaon aur aas pas k log k hamar namskar. E jaan k bahut khushi bahil k aapan jila me engineering aur management collage khule jaat ba.\nabout vidya daan institute\t11\nThursday, 04 August 2011 15:59\trajesh kumar singh\thum bhi ariaon ke niwasi bani jawna gaon meekalege khulal ba . hamar chacha sri siv yash singh yeh sanstha khatir bahut sara jamin de dele. bhagwan karas ki sanstha tarakki kare\nteacher sonepat (haryana)


केन्स फिल्म फेस्टिवल में भोजपुरी फिल्म – Anjoria\nमई 6, 2010 केन्स, जला देब दुनिया तोहरा प्यार में, पन फिल्म्स, रविकिशन\nपहिला बेर केन्स फिल्म फेस्टिवल में कवनो फुल लेन्थ फीचर फिल्म शामिल हो रहल बा. एकरा पहिले डाकुमेंटरी फिल्म शामिल हो चुकल बाड़ी सँ. ई मौका अमेरिकन फिल्म प्रोडक्शन कम्पनी पन फिल्म्स के पहिला भोजपुरी फिल्म जला देब दुनिया तोहरा प्यार में के मिलल बा जवना के केन्स फिल्म फेस्टिवल २०१० का इण्डिया पेविलियन में शामिल कइल गइल बा.\nदस साल पहिले भोजपुरी सिनेमा के नवजीवन देबे वाला सदाबहार सुपर स्टार रविकिशन एक बेर फेर इतिहास बना रहल बाड़े जिनकर अभिनीत फिल्म के केन्स में देखावल जाई. जब पन फिल्म्स हिन्दुस्तान में आइल त रवि किशन से ओकरा प्रतिनिधियन के भेंट भइल आ ऊ लोग एगो भोजपुरी फिल्म बनावे के फैसला लिहल. बकौल रविकिशन ऊ कंपनी के हर संभव सहयोग दिहलन. ओह लोग के हिन्दुस्तान के कार्यशैली आ खास कर के भोजपुरी सिनेमा उद्योग से सहज भाव में परिचित करावल जरुरी रहे.\nपन फिल्म्स के सुधीर कदम के कहनाम बा कि रीजनल सिनेमा में दक्खिन के छोड़ दीं त भोजपुरिए सिनेमा के संभावना बेहतर बा आ एकर पूरा देश में बाजार बा. बाकिर सबसे बढ़ के रहुवे रविकिशन के निर्बाध सहयोग के भरोसा, जवन हर क्षेत्र मे मिलबो कइल.\nपन फिलम्स भोजपुरी सिनेमा के एगो बेहतर मापदण्ड दिहलें जब ऊ लोग फिल्म्स टेलीविजन इंस्टीट्यूट आफ इण्डिया से दू गो बेहतर छात्र चुनलें, निर्देशक का रुप में धीरज कुमार के आ डायरेक्टर आफ प्रोडक्शन का रुप में डी एन शुक्ला के. फिल्म के पूरा तकनीकि टीम योग्य पेशेवर से बनल रहे, पन फिल्म्स के प्रोड्यूसर पवन शर्मा कहलें कि एकर परिणाम आजु सबका सोझा बा. एहसे सिर्फ भोजपुरिए सिनेमा के सम्मान नइखे बढ़ल बलुक पूरा हिन्दुस्तान के सम्मान बढ़ल बा जवना के अंतर्राष्ट्रीय नक्शा पर पेश होखे के मौका मिलल बा.\nजला देब दुनिया तोहरा प्यार में फिल्म में पहिला बेर अंतर्राष्ट्रीय सिनेमेटोग्राफी तकनीक आ कम्प्यूटर जनित दृश्य प्रभावन के इस्तेमाल कइल गइल बा.


बिर्हनी के छत्ता पर ढेला मरलसि मोदी सरकार – टटका खबर\nApr 6, 2020 सांसद निधि\nआजु मोदी कैबिनेट फैसला कइललि कि सगरी सांसदन के मूल तनखाह में 30 फीसदी के कटौती एही पहिला अप्रेल से लागू क दीहल गइल बा. बाकिर ओह लोग के भत्ता में कवनो कटौती नइखे कइल गइल.\nएकरा के आसानी से समुझे के होखे त जान जाईँ कि सरकारी कर्मचारियन के तनखाह में कटौती जरुर भइल बा बाकिर उपरवार आमदनी जस के तस छोड़ दीहल गइल बा.\nलाजे भवे बोलसु ना सवादे भसुर छोड़सु ना वाला हाल हो गइल बा देश के विरोधी गोलन के. मौजूदा हालात में कटौती के विरोध ना कइल जा सके बाकिर पेट पर पड़ल लातो के बरदाश्त कइल आसान नइखे. काहे कि सबले बड़का भत्ता सांसद निधि दू बरीस ला स्वाहा क दीहल गइल बा.\nसाँच होखे भा झूठ बाकिर आम मनई त इहे मानेला कि सांसद निधि एगो बड़का जरिया हवे चुनावी खरचा वसूले के. ओकर त इहे मानना ह कि सांसद निधि एह लोग के पाकिट मनी जइशन ह जवना में खरचा से बेसी कमीशन काटेला चाभेला लोग.\nई फैसला होखते विपक्षी खेमा में चिल्ल पों मचल शुरु हो गइल बा. सीधे सीधे त एकर विरोध ना कइल जा सके बाकिर कहऽता लोग कि सांसद निधि से सांसद अपना इलाका के विकास में खरच करेला आ एकरा के केन्द्रीय कोटा में समेट लिहला से समहर विकास होखे में दिक्कत होखी.\nकांग्रेस बोलतुआ रणदीप सिंह सुरजेवाला के कहना बा कि एमपी लोकल एरिया डेवलपमेंट फंड के रोकल गलत बा. ई सांसदन के निजी राशि ना हवे आ एकर इस्तेमाल संसदीय क्षेत्र में जनता के भलाई आ क्षेत्र के विकास ला कइल जाला.\nकांग्रेस सांसद गौरव गोगोई सवाल उठवले बाड़़न कि सरकार भरोसा करा सकेले कि उनुका लोकसभा क्षेत्र कलियाबोर में स्वास्थ्य सुविधा विकसित करे के जिम्मा केंद्र उठाई.\nकांग्रेसी गोल के डिजिटस संवाद के समनवयक गौरव पांढी के कहना बा कि सांसद निधि खतम कइला का बाद सरकरा अब सरकारी प्रचार पर, पीएम के विदेश यात्रा पर आ उनुका सुरक्षा पर होखे वाला खरचो बंद क देबे के चाहीं.\nशशि थरूर के कहना बा कि सांसद निधि सांसदन के बड़हन सहारा होले अपना इलाका के बढन्ती ला इस्तेमाल करे के.\nलालू यादव के गोल राजद के सांसद मनोज झा कहऽतारें कि ई गलत सलाह मिलल बा केन्द्र सरकार के.\nओने सोशल मीडिया पर आम मनई एह फैसला के भरपूर स्वागत कइले बाड़ें.\nकहल जाला कि जे साँप के मन्तर ना जाने ओकरा साँप के बीयर में हाथ ना डाले के चाहीं. मोदी सरकार के एह साँपन के बढ़िया मंत्र जरुरे मालूम होखी ई भरोसा कइल जा सकेला.